MENJADIKAN PAS SEBAGAI PERSAMAAN DALAM LANTIKAN NURUL IZZAH BERERTI MENYAMAKAN ANWAR DENGAN PAS

Dalam cubaan untuk mempertahankan lantikan Nurul Izzah sebagai penasihat kanan bagi ekonomi dan kewangan kepada Perdana Menteri, Anwar Ibrahim, terdapat segelintir pihak yang menyokong kerajaan perpaduan nampaknya cenderung menjadikan Pas sebagai rujukan serta persamaan dalam amalan tersebut.
Mereka memetik pelbagai laporan berita yang mengaitkan tindakan pemimpin-pemimpin Pas sendiri pernah melantik anak masing-masing dalam jawatan kerajaan.
Menteri Besar Kelantan, Ahmad Yaakob dan Timbalan Menteri Besar Kelantan, Mohd Amar Nik Abdullah dilaporkan telah membenarkan anak mereka sendiri bekerja dalam agensi penting negeri Kelantan iaitu di bawah Perbadanan Kemajuan Iktisad Negeri Kelantan (PKINK) sebagai pegawai kanan.
Anak Menteri Besar, Nor Azma Hilmah Ahmad dikatakan bertugas sebagai Penolong Pengurus Bahagian Perundangan dan Intergriti di PKINK.
Dalam kes ini, Ahmad adalah Pengerusi PKINK.
Anak Timbalan Menteri Besar Kelantan pula, Ahmad Mujahid Mohd Amar dilaporkan bertugas sebagai Penolong Pengurus Bahagian Perancangan Korporat PKINK.
Mohd Amar dalam kes ini adalah Ahli Lembaga Pengarah PKINK.
Selain anak dua pemimpin Pas itu, anak Speaker DUN Kelantan, Ustaz Abdullah Yaakub juga diberitakan bekerja di bawah sebuah anak syarikat kerajaan negeri Kelantan.
Anak beliau, Muhammad Riyadhul Hanif Abdullah dilaporkan tersenarai dalam Pengurusan Tertinggi PTG Kelantan dengan jawatan sebagai Penolong Pengarah Hasil.
Dengan tiga anak pemimpin Pas itu turut bekerja di syarikat kerajaan negeri di mana bapa mereka adalah pemimpin dalam pentadbiran negeri Kelantan, lalu dihujahkan bahawa di mana salahnya anak Anwar bekerja di Pejabat Perdana Menteri?
Tambahan lagi, kata mereka, jawatan Nurul Izzah adalah pro bono iaitu tanpa gaji, sedangkan ketiga-tiga anak pemimpin Pas itu adalah bergaji.
Bukan bermaksud untuk membela Pas, tetapi sekadar untuk membetulkan fakta – membuat persamaan sebegitu sebenarnya adalah tindakan yang salah.
Pertama, ketiga-tiga anak pemimpin Pas berkenaan hanya bekerja di agensi kerajaan negeri dan bukan sebagai penasihat kepada bapa mereka.
Di sini saja, tindakan menyamakan itu adalah tersasar jauh dan suatu tembakan yang tak kena.
Kedua, kalau tindakan pemimpin Pas itu ingin dijadikan rujukan dan persamaan, bermakna kerajaan perpaduan yang dipimpin oleh Anwar ini adalah sama perangainya seperti Pas.
Banggakah kita kerana dilihat sama seperti Pas

dan sejak bila Pas menjadi kitab rujukan kita?
– ShahbudinHusin 31/01/2023.

3.3

3

votes
Article Rating
Kongsikan artikel ini


MENU RAHMAH, RM5 UNTUK HIDANGAN TENGAHARI DAN MALAM KINI BOLEH DIDAPATI DI 15,000 PREMIS MAKAN SELURUH NEGARA

RAKYAT kini boleh menikmati makanan tengah hari dan malam masing-masing pada harga RM5 di hampir 15,000 premis makanan di seluruh negara mulai hari ini melalui Program Menu Rahmah.
Menu Rahmah adalah hidangan seimbang merangkumi nasi, satu pilihan protein iaitu ayam atau ikan dan sayuran yang ditawarkan untuk membantu golongan yang terkesan dengan kenaikan kos sara hidup ketika ini.
Menteri Perdagangan Dalam Negeri dan Kos Sara Hidup (KPDN) Salahuddin Ayub berkata bagaimanapun, daripada pemerhatian terdapat peniaga yang prihatin dengan mempelbagaikan menu lain seperti mi goreng, kuetiau goreng, rojak, roti John dan shawarma.
“Untuk memudahkan rakyat, kita (KPDN) akan letak satu pelekat atau simbol Menu Rahmah di premis yang terlibat dan apabila mereka nampak menu itu, mereka boleh pergi dapatkan makanan.
“Kita juga akan menguar-uarkan program ini dan saya minta pempengaruh di media sosial membantu kerajaan menyebarluaskan tentangnya supaya seluruh rakyat boleh menikmati menu ini,” katanya selepas melancarkan program menu itu di Pasar Raya Mydin Subang Jaya, dekat Kuala Lumpur, hari ini.
Beliau berkata setakat ini, restoran yang terlibat dalam program itu ialah ahli daripada tujuh persatuan antaranya Persatuan Pengusaha Restoran Muslim Malaysia (Presma), Persatuan Pengusaha Restoran India Malaysia (PRIMAS) serta Persatuan Pengusaha Tomyam Malaysia.
Pelaksanaan program juga membabitkan ahli  Persatuan Pemilik Kedai Kopi Malaysia-Singapura (MSCSPGA), Persatuan Peruncit Bumiputra Malaysia (BRO) , Persatuan Rangkaian Runcit Malaysia (MRCA) dan Persatuan Peruncit Malaysia (MRA).
Salahuddin berkata program tersebut akan dijalankan secara berterusan selagi ia mendapat kerjasama daripada premis yang bersedia memberikan perkhidmatan.
“Sekiranya mereka (pengusaha premis) tidak boleh mengekalkan (harga menu), mereka boleh beritahu kita (KPDN) supaya perbincangan boleh dibuat dari semasa ke semasa, tapi setakat ini, mereka boleh laksanakan harga menu RM5 yang kita minta.
“Selain itu, saya tidak fikir ada golongan (selain miskin tegar dan golongan memerlukan) yang akan mengambil kesempatan terhadap pelaksanaan Menu Rahmah ini kerana mereka ada pilihan makanan lain.
“Tetapi kalau mereka rasa di tengah bulan sudah kurang duit dalam poket, mereka juga boleh pilih Menu Rahmah kerana saya rasa mereka pun ada selera untuk memilih menu ini,” katanya.
Dalam pada itu, beliau menyasarkan semua pelaksanaan inisiatif “Rahmah” seperti Bakul Rahmah, Pakej Harga Barang Rahmah dan Kafe Rahmah dapat diselesaikan selewat-lewatnya pada akhir Mac ini.
Katanya, program Bakul Rahmah disasarkan untuk diberi kepada golongan keluarga miskin tegar setiap bulan manakala Pakej Harga Barang Rahmah bakal meliputi 12 barang keperluan asas yang boleh dibeli pada harga ditetapkan.
“Inisiatif Kafe Rahmah pula akan dibuat di universiti tempatan bermula di Kuala Lumpur, merangkumi sarapan pagi dan makan tengah hari percuma sementara makanan malam akan ditawarkan dengan diskaun hingga 50%.
“Ini adalah antara usaha kecil KPDN untuk menyantuni golongan miskin tegar, berpendapatan rendah dan golongan siswa dari keluarga kurang berkemampuan yang belajar di universiti,” katanya. –
Sumber – Bernama, 31 Januari, 2023.

5

2

votes
Article Rating
Kongsikan artikel ini


MELURUSKAN KEMBALI PERJUANGAN REFORMASI

Apabila Anwar Ibrahim diangkat menjadi Perdana Menteri ke-10 pada 24 November 2022 ia bermakna perjuangan reformasi kini memasuki tahaf yang kedua.
Dari fasa di luar kerajaan – menuntut perubahan atas jalan raya dan di blok pembangkang di dalam Parlimen, sekarang perjuangan reformasi berada di tengah-tengah kota pentadbiran di Putrajaya.
Hari ini, perjuangan reformasi berada di tahaf perlaksanaan.
Institusi yang penting sekarang ialah Perkhidmatan Awam yang diterajui oleh pentadbiran kerajaan pimpinan Anwar Ibrahim. Perkhidmatan Awam ini adalah teras kepada Badan Eksekutif yang bertanggungjawab melaksanakan segala dasar-dasar reformasi Anwar Ibrahim yang kini diberi jenama baru Malaysia Madani.
Menentang rasuah adalah agenda utama pentadbiran Anwar Ibrahim. Menyelamatkan wang negara, mencegah ketirisan dan langkah-langkah berjimat dalam pentadbiran kerajaan adalah contoh-contoh pengumuman positif yang disambut baik oleh rakyat. Termasuklah menentang kronisme dan segala bentuk nepotisme.
Rakyat percaya kepada integriti Anwar Ibrahim. Rakyat menutup sebelah mata apabila Anwar melantik Ahmad Zahid Hamidi sebagai Timbalan Perdana Menteri.
Rakyat memberi tafsiran mereka sendiri bahawa Anwar Ibrahim dalam keadaan tiada pilihan. Rakyat memaafkan. Rakyat sayang pada Anwar. Rakyat faham dan akur, kecuali pihak pembangkang dan pengkritik termasuk si penulis ini.
Rakyat mahu Anwar Ibrahim berjaya sebagai Perdana Menteri. Rakyat mahu Kerajaan Perpaduan pimpinan Anwar Ibrahim ini stabil dan tidak tumbang.
Rakyat ingin beri peluang kepada Anwar. Rakyat menutup sebelah mata lagi apabila Anwar melantik dirinya sebagai Menteri Kewangan. Rakyat bersangka baik kepada Anwar. Rakyat amat percaya kepada tokoh reformasi ini.
Kesangsian tentang bahayanya jawatan Perdana Menteri dan Menteri Kewangan dipegang oleh orang yang sama, semakin berkurangan kedengaran apabila Anwar mengambil beberapa langkah meyakinkan untuk menjaga kewangan dan ekonomi negara.
Tetapi apabila Anwar melantik anaknya sendiri menjadi Penasihat Kanan Ekonomi dan Kewangan kepadanya sebagai Perdana Menteri, maka banyak pihak yang telah mengangkat bendera merah tanda bahaya.
Anwar Ibrahim sebagai peribadi tiada masalah sebenarnya. Sikap amanah dan intergritinya dalam soal kewangan dan ekonomi adalah terpuji.
Pernah menjadi Menteri Kewangan yang terbaik. Dia tidak pernah terkait dengan isu rasuah, pecah amanah jenayah ataupun pengubahan wang haram.
Tetapi yang kita bicarakan di sini bukan soal peribadi tetapi ialah soal sistem tatakelola pentadbiran atau sering disebut “good governance”. Malaysia menuntut sistem pentadbiran yang telus dan berintegriti.
Sebenarnya, ini adalah intipati perjuangan reformasi pentadbiran yang diperjuangkan oleh Anwar Ibrahim berserta ratusan ribu penyokongnya di seluruh negara selama ini.
Benarlah ini satu cabaran. Perjuangan reformasi yang berliku-liku dan kadang-kadang berlengkang-lengkok selama hampir suku abad ini yang dipimpin oleh Perdana Menteri ke-10 kita ini sudah sampai masanya untuk diluruskan kembali.
Adalah diharapkan tulisan ini dapat dibaca oleh Anwar Ibrahim sendiri dan sekian penyokongnya yang begitu ramai berdoa agar Anwar Ibrahim dapat menyelamatkan rakyat dan negara tercinta ini.
Gading mana yang tak retak. Bumi mana yang tidak ditimpa hujan. Begitu juga, pemimpin mana yang tidak berbuat silap, sama ada kecil ataupun besar.
Justeru itu, Penulis berharap Perdana Menteri Anwar Ibrahim timbanglah semula, fikirlah semula. Kalau ada yang perlu diperbetulkan, betulkanlah sebelum terlambat atau melarat-larat yang besar padah dan mudaratnya. Kita tidak mahu itu berlaku.
Tulisan ini tiada niat mencemar nama baik Anwar Ibrahim sebagai pemimpin. Tulisan berterus terang ini lahir dari hasrat ingin melihat Anwar Ibrahim selamat dalam memimpin kerajaannya.
Ia datang bukan dari seorang pembangkang atau pengkritik. Tulisan ini datang dari seorang sahabat dan rakan seperjuangan selama ini.
Hassan Abdul Karim
Ahli Parlimen Pasir Gudang
31 Januari 2023

5

1

vote
Article Rating
Kongsikan artikel ini


KERAJAAN TAK CAMPUR TANGAN TINDAKAN SPRM BEKU AKAUN BERSATU – ANWAR

Perdana Menteri Anwar Ibrahim menafikan dakwaan bahawa kerajaan menggunakan SPRM sebagai alat politik untuk menentang Bersatu.
Bercakap pada sidang media hari ini, Anwar menegaskan badan anti rasuah itu bebas menjalankan tugas mereka.
“Adalah tak bertangungjawab bagi tokoh-tokoh parti politik pembangkang yang dalam proses siasatan (SPRM) membuat tohmahan campur tangan dari pihak kerajaan perpaduan,” katanya.
Semalam, Setiausaha Agung Bersatu, Hamzah Zainudin mengecam kerajaan kerana didakwa menggunakan agensi kerajaan sebagai alat untuk “membunuh” kredibiliti parti itu serta PN.
Ini berlaku selepas akaun bank Bersatu dibekukan bagi membantu siasatan di bawah Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Wang Haram.
Ketua Pesuruhjaya SPRM Azam Baki pada Selasa mengesahkan perkara itu, dua hari selepas Bersatu mengisytiharkan penyata akaun bagi tahun 2020 dan 2021, dalam usaha menafikan dakwaan rasuah melibatkan parti itu.
Sementara itu, Anwar berkata terdapat dua faktor yang menyebabkan SPRM menyiasat Bersatu.

Pertama, katanya, laporan dibuat kepada polis dan SPRM mengenai penggunaan dana Bersatu.
Kedua, katanya, semasa menjalankan tugas sebagai menteri kewangan, dia mendapati ada projek yang melibatkan perbelanjaan tinggi dijalankan tanpa proses tender.
“Dalam projek terutamanya Jana Wibawa (Semasa PKP) dan tebatan banjir kita dapati kos itu terlalu tinggi.
“Jadi saya dedahkan maklumat dari menteri kewangan. (Tindakan) pihak SPRM itu tidak tertakluk kepada pandangan saya,” kata Anwar.
Anwar menambah siasatan SPRM mendapati Bersatu mempunyai lebih RM300 juta dalam akaunnya.
Tambahnya, jika pemimpin Bersatu bersih seperti yang didakwa, parti itu sepatutnya boleh menjelaskan kepada pegawai penyiasat SPRM bagaimana parti itu boleh mengumpul sejumlah besar wang dalam akaun mereka dalam tempoh singkat.
Anwar sepanjang sidang media itu menegaskan pentadbirannya sekarang tidak terlibat dalam operasi SPRM.
Bagaimanapun, dia menyeru agar badan pencegah rasuah itu lebih proaktif dan cekap.
Sumber –
https://m.malaysiakini.com/news/653704

0

0

votes
Article Rating
Kongsikan artikel ini


SELEPAS AKAUN BANK DIBEKU, RUMAH DAN PEJABAT PERIBADI PEMIMPIN2 BERSATU HENDAKLAH JUGA DIPERIKSA

Semalam, SPRM mengesahkan akaun bank Bersatu telah dibekukan bagi memudahkan siasatan mengikut Akta Pencegahan Pengubahan Wang Haram dan Pencegahan Pembiayaan Keganasan.
Difahamkan, pembekuan itu telah dilakukan sejak dua minggu lalu.
Pada awalnya, pembekuan itu dilakukan untuk menyiasat dakwaan berkaitan dana rangsangan kerajaan – berjumlah RM92.5 bilion – semasa pandemik Covid19 dan didakwa diselewengkan dan seterusnya dimasukkan ke dalam akaun bank Bersatu.
Bagaimanapun, difahamkan pembekuan juga dibuat bagi menyiasat dakwaan bahawa Bersatu menerima sumbangan daripada kira-kira 10 kontraktor yang mendapat pelbagai projek semasa parti itu menjadi kerajaan.
Sumber-sumber mendakwa, jumlah sumbangan itu disyaki berjumlah lebih RM300 juta.
Dakwa sumber berkenaan lagi, baki dalam dua akaun bank Bersatu ketika ini adalah sekitar RM40 juta.
Tindakan SPRM itu tidaklah memeranjatkan kerana berdasarkan penyata akaun yang tersebar luas di media sosial, Bersatu didapati menerima dana berjumlah beratus-ratus juta sewaktu tempoh PKP berkuatkuasa pada 2020 dan 2021.
Soalnya, siapa memberi wang sebanyak itu dan kenapa mereka memberinya, sedangkan sewaktu tempoh PKP, banyak perniagaan berdepan masalah kewangan dan tidak beroperasi sepenuhnya?
Dana tersebutkah yang menjadikan Bersatu dan PN begitu mewah berbelanja, bukan saja dalam PRU15 lalu, bahkan sejak PRN Melaka dan Johor lagi?
Berdasarkan hal ini juga, jika ada RM300 juta didakwa dimasukkan ke dalam akaun bank Bersatu, ikut logik dan kebiasaan sebagai parti politik, lebih banyak lagi duit tunai dipercayai ada dalam simpanan pemimpin atau di pejabat parti berkenaan.
Ini kerana, dalam mana PRU, urusan perbelanjaan sebahagian besarnya adalah dalam bentuk tunai dan daripada tangan ke tangan.
Dengan itu, bersekali dengan pembekuan akaun bank Bersatu, akaun bank pemimpin, pejabat peribadi dan kediaman pemimpin-pemimpin utama Bersatu juga seharusnya disiasat sama oleh SPRM.
Manalah tahu kot-kot terjumpa sesuatu yang lebih mengejutkan lagi.
Siasatan haruslah dilakukan secara menyeluruh bagi memastikan tiada yang terlepas daripada perbuatan melanggar undang-undang.
Dalam hal ini, respon Setiausaha Agung Bersatu, Hamzah Zainuddin yang mendakwa tindakan SPRM itu sebagai bukti, PH dan BN menggunakan agensi kerajaan sebagai alat untuk “membunuh” kredibiliti Bersatu serta PN serta adalah tidak benar sama sekali.
Beliau malah menuduh ia sebagai “strategi jelek” pentadbiran semasa PH dan BN untuk mengalihkan perhatian rakyat daripada kelemahan, kegagalan dan nepotisme yang membelenggu mereka.
Yahg penting di sini, jika tiada apa-apa kesalahan atau perlanggaran undang-undang telah dilakukan, tiada apa yang Hamzah atau Bersatu perlu bimbang dengan tindakan SPRM itu.
Berilah kerjasama ketika disiasat, waima jika ketika pejabat atau rumah diserbu sekali pun.
Berani kerana benar, mengelabah semacam bukankah seperti ada yang salah?
– ShahbudinHusin 02/02/2023.

3.5

8

votes
Article Rating
Kongsikan artikel ini


BERSATU DAN PAS KINI BERMASALAH, PN DIANCAM BAHAYA

Siap Pas!!
Suruhanjaya Pencegah Rasuah Malaysia (SPRM) diberitakan telah mengenal pasti kira-kira 90 individu yang didakwa menerima wang tunai di Terengganu untuk mengundi sebuah parti tersebut pada PRU15 yang lalu.
Menurut sumber daripada agensi itu, ia bagi membantu siasatan berhubung video tular yang menunjukkan orang ramai dikatakan menunggu di hadapan sebuah bangunan untuk menerima bayaran daripada PAS bagi tujuan mengundi.
Sumber yang rapat dengan siasatan itu berkata setakat ini, SPRM telah berjaya menjejaki hampir separuh daripada 90 individu tersebut dan mereka telah dipanggil untuk memberi keterangan.
“Lelaki dalam video yang memberikan wang tunai kepada pengundi itu juga telah dipanggil untuk disoal siasat.
“Sekarang SPRM sedang berusaha untuk memanggil lebih ramai saksi bagi membantu siasatan.
“Secara keseluruhan, terdapat kira-kira 90 penerima dikenal pasti (telah menerima wang tunai).
“Ada sedikit kesukaran untuk mencari mereka kerana tidak semua mereka menetap di Terengganu. Ramai yang terlibat adalah pengundi luar,” kata sumber itu

lagi.
Katanya, siasatan dijangka dapat diselesaikan dalam masa kira-kira dua minggu daripada sekarang.
Tambah sumber itu, SPRM berjaya mengenal pasti penerima wang tunai berdasarkan dokumen yang dirampas semasa siasatan.
Ia termasuk dokumen yang perlu ditandatangani oleh penerima apabila mereka ingin mengutip wang berkenaan, selain perlu mengangkat sumpah.
Dengan 90 penerima duit sedekah telah dikenalpasti, malah turut diambil keterangan mereka, kedudukan Pas kini tentu saja sedang diancam bahaya.
Ia bukan saja mendedahkan beberapa kemenengan Pas dalam PRU15 lalu boleh dibatalkan kerana melanggar undang-undang, malah mengancam masa depan parti itu di mata rakyat.
Jika terbukti banyak kemenangan Pas diraih kerana rasuah, walaupun dianggap sedekah oleh Hadi Awang, imej Pas sebagai parti Islam boleh terhakis dengan sendirinya.
Apa yang berlaku kepada Pas ini juga suatu tamparan secara langsung kepada PN setelah akuan bank Bersatu, sebuah lagi komponen PN telah dibekukan oleh SPRM untuk disiasat berkaitan penggubahan wang haram.
Bersatu bermasalah dan Pas juga bermasalah, mampukah PN menghadapi PRN di enam negeri yang akan berlangsung tidak lama lagi dengan berkesan?
Selepas berakhirnya PRU15 pada November lalu, timbul dakwaan di media sosial bahawa PAS telah memberi wang kepada pengundi.
Pengarah pilihan raya PAS, Muhammad Sanusi Md Nor bagaimanapun menafikan perkara itu.
Sanusi berkata dakwaan itu merupakan helah daripada musuh politik untuk memburuk-burukkan PAS dan parti Islam itu tidak mempunyai dana untuk membayar pengundi.
Pada Januari lalu, Presiden PAS Abdul Hadi Awang mempertahankan tindakan mengagihkan wang tunai kepada pengundi.
Dia dilaporkan memberitahu media di Terengganu bahawa peraturan sedia ada hanya melarang calon yang bertanding dan wakil mereka daripada memberi wang tunai kepada pengundi.
Bagaimanapun Abdul Hadi berkata undang-undang tidak menghalang orang ramai daripada “bersedekah”. –
ShahbudinHusin 03/02/2023.

4

9

votes
Article Rating
Kongsikan artikel ini


SUDAH SAMPAI MASANYA ANAK BEKERJA DENGAN BAPA DIJADIKAN PERATURAN WAJIB BAGI SEMUA LANTIKAN POLITIK KERAJAAN PERPADUAN

Sementara mengesahkan anaknya memang bekerja dengannya, tetapi gajinya tidak dibayar oleh kerajaan, Speaker Parlimen, Johari Abdul dalam masa yang sama dilaporkan sedang mempertimbangkan untuk memohon pelantikan anaknya, Mohammed Iqbal sebagai Pegawai Tugas-Tugas Khas secara rasmi di pejabatnya.
Memetik temubualnya dengan Berita Harian, Johari yang dilantik sebagai Speaker Parlimen pada 19 Disember lalu berkata, hingga kini belum ada sebarang pelantikan rasmi dibuat terhadap anaknya itu bagi jawatan tersebut.
Katanya, Mohammed Iqbal yang sudah menjadi pegawai khasnya sejak 14 tahun lalu hanya meneruskan kerja membantu beliau dengan elaun dibayar oleh beliau sendiri.
“Dia meneruskan kerja yang dibuat selama ini yang bukan benda baharu, bukan lantikan rasmi, kerajaan tidak bayar (gaji) saya bayar gajinya,” ujar beliau.
Pada masa sama, Johari berkata, tidak timbul amalan nepotisme kerana proses pelantikan rasmi yang sedang dijalankan itu mengambil kira Mohammed Iqbal yang mempunyai kelayakan dan pengalaman dalam menjalankan tugas terbabit.
Beliau berkata, anaknya sudah berkhidmat sebagai pegawai khasnya sejak 2009 selain mempunyai Ijazah Sarjana Muda dalam jurusan Kewangan di Multimedia University (MMU) Melaka.
“Nepotisme ini kalau dia kurang, tidak berkelayakan atau dia hanya ada diploma tapi dia diletakkan dalam jawatan yang perlu mempunyai ijazah sarjana muda.
“Atau baharu keluar universiti semalam tapi letakkan dia di jawatan yang memerlukan pengalaman 10 tahun ataupun dia ini tak boleh pakai langsung di mana saya boleh ambil orang lain.
“Tapi anak saya sudah kerja 14 tahun dengan saya dan dia hanya meneruskan kerjanya di mana nak latih orang baharu tidak mudah.
“Diapun tiada kes jenayah dan berkelayakan kerana mempunyai ijazah sarjana muda,” kata Johari lagi.
Berdasarkan interbiu dengan Berita Harian itu, tidak diragui lagi bahawa Johari menampakkan kecenderungan yang tinggi untuk memastikan anaknya dapat bekerja secara rasmi dengannya sebagai Pegawai Tugas-Tugas Khas yang dibayar gajinya oleh kerajaan selepas ini.
Nampaknya selepas anak Perdana Menteri, Nurul Izzah dilantik sebagai Penasihat Kanan Ekonomi dan Kewangan kepada bapanya, Anwar Ibrahim, menjadi suatu trend pula kepada lantikan politik yang lain untuk membawa anak sendiri juga ke pejabat masing-masing.
Walaupun selama lebih 60 tahun BN berkuasa, amalan itu tidak pernah kedengaran berlaku, tetapi kerajaan perpaduan berjenama madani ini terlihat lebih cemerlang lagi dengan membuka ruang amalan tersebut hanya tidak sampai 100 hari beroleh kuasa.
Selepas ini, entah siapalah lagi yang cuba meletakkan anak sendiri juga bekerja dengan mereka.
Yang kesiannya, lantikan anak sendiri itu cuba diwajarkan dengan tidak dibayar gaji, malah dirahsiakan daripada rakyat yang mengundi dan menyokong mereka selama ini.
Kenapa sampai begitu sekali?
Jika anak mereka amat berkelayakan dan mampu menyumbang untuk negara, mengapa mesti dinafikan daripada mendapat upah yang sewajarnya serta dirahsiakan pula perlantikannya?
Bukankah ia sepatutnya diheboh-hebohkan supaya menjadi kebanggaan kepada segala isi dunia?
Dalam hal ini, sesuai dengan agenda reformasi yang menjadi tonggak perjuangan sejak puluhan tahun dulu, adalah penting untuk kerajaan ini menguatkuasakan peraturan baru iaitu semua lantikan politik diwajibkan meletakkan anak sendiri atau ahli keluarga terdekat, sekurang-kurangnya seorang, sebagai pekerja di dalam pejabat mereka.
Lantikan politik itu termasuklah Perdana Menteri, Timbalan Perdana Menteri, Menteri, Timbalan Menteri, Pengerusi Agensi Kerajaan dan GLC, Speaker Parlimen serta Dewan Negara dan lain-lainnya.
Dengan adanya peraturan wajib itu, maka tidaklah lagi berlaku perbuatan “mahu tapi malu-malu” iaitu membawa anak sendiri di pejabat masing-masing, tetapi tidak dibayar gaji, dibayar gaji dengan duit poket sendiri, lantikan dilakukan senyap-senyap dan sebagainya.
Malah, dengan adanya anak sendiri bekerja di pejabat ibu bapa mereka jtu, ia dengan sendirinya dapat memastikan ikatan kekeluargaan lebih akrab, selain dapat memantau perilaku antara satu sama lain – anak memantau bapa dan bapa memantau anak sendiri.
Untuk itu, peraturan wajib ini hendaklah dikuatkuasakan dengan seberapa segera yang boleh agar penyokong-penyokong kerajaan perpaduan ini bukan saja dapat berbangga dengan kejayaan menjadi kerajaan, bahkan lebih berbangga lagi kerana anak pemimpin adalah antara yang pertama mendapat rahmat daripada kejayaan menjadi kerajaan itu.
– ShahbudinHusin 04/01/2023.

5

1

vote
Article Rating
Kongsikan artikel ini


LOKASI MENU RAHMAH BOLEH DIPEROLEHI SETAKAT INI

Ramai yang tanya “Menu RAHMAH ni di Lembah Klang sahaja ke?”
Sebenarnya Menu RAHMAH ini kita lancarkan ke seluruh negara, namun saya faham pelaksanaannya akan berlaku secara berperingkat.
Saya berterima kasih kepada semua peniaga yang menyambut inisiatif ini.
Menu RAHMAH merupakan medium untuk kita sama-sama membantu yang memerlukan.
Sambil ada yang dapat mengisi perut lapar, ada juga yang dapat menarik lebih ramai pelanggan.
Terima kasih sekali lagi.
Jangan lupa war-warkan info kedai-kedai yang menawarkan Menu RAHMAH. Kita sokong sama-sama!
SALAHUDDIN AYUB
Menteri Perdagangan Dalam Negeri dan Kos Sara Hidup.

5

2

votes
Article Rating
Kongsikan artikel ini


MUJURLAH MASIH ADA RAFIZI….

Di ketika ramai memilih untuk menyetujui dan mengampu Anwar Ibrahim dalam isu perlantikan anaknya, Nurul Izzah atau setidak-tidaknya hanya berdiam diri bagi menyelamatkan masa depan sendiri, Timbalan Presiden PKR, Rafizi Ramli sebaliknya masih lagi boleh dipuji dalam hal ini.
Beliau tetap tidak menyembunyikan suara dan pendiriannya yang kurang setuju dengan perlantikan Nurul Izzah sebagai penasihat kanan ekonomi dan kewangan kepada Perdana Menteri itu.
Selain Nurul Izzah, turut menjadi bualan ramai kerana dilihat suatu pengamalan nepotisme ialah tindakan Speaker Parlimen, Johari Abdul yang melantik anaknya sebagai pegawai khasnya.
Kedua-dua Anwar dan Johari bagaimanapun tetap mempertahankan perlantikan anak mereka itu dengan alasan ia adalah pro bono iaitu tidak dibayar gaji oleh kerajaan, selain mempunyai kelayakan yang bersesuaian.
Menyedari perlantikan itu sudah pun dibuat dan Anwar serta Johari sendiri ternampak tidak mahu berganjak, bahkan yang dilantik pula enggan melepaskan peluang, walau menerima kecaman ramai, Rafizi yang juga Menteri Ekonomi berkata, budaya nepotisme dengan melantik ahli keluarga sendiri ke jawatan tertentu dalam kerajaan perlu dielak pada masa akan datang.
“Saya berpandangan perkara ini perlu dielakkan oleh mana-mana kerajaan pada masa akan datang.
“Bagaimanapun bagi kes Nurul Izzah dan Iqbal, pelantikan sudah pun dibuat,” katanya sebagaimana dipetik Harian Metro.
Kini katanya, pelantikan itu diharap dapat dibuktikan dengan kedua-duanya mampu membawa nilai tambah yang boleh dibanggakan.
“Ia tidak melibatkan dana awam. Apa yang kita harapkan sekarang ialah mereka perlu buktikan mereka akan membawa nilai tambah,” tegas beliau.
Begitu pun Rafizi berkata, pihak yang terbabit dalam membuat keputusan sedemikian wajar mengambil perhatian terhadap pandangan rakyat dalam isu berkenaan.
“Di peringkat PKR, kita harap kita ‘move on’ dan cabaran itu ada pada Nurul Izzah dan Iqbal untuk membuktikan mereka ada nilai tambah dalam keadaan mereka tidak mengambil sebarang wang rakyat.
“Sudah pasti saya faham sentimen itu,” katanya dipetik sebagai berkata.
Secara sedar atau sengaja enggan mengakuinya, kita seharusnya berbangga dengan pendirian Rafizi dalam hal ini.
Pendiriannya yang tidak terbuai untuk bersetuju dan mengampu Perdana Menteri sepertimana kegemaran yang lain adalah ibarat permata yang mampu menyelamatkan PKR dan PH pada masa depan di ketika rakyat di luar secara majorinya menolak perlantikan nepotisme berkenaan.
Cuba kita bayangkan jika ketika ini Timbalan Presiden PKR pun turut sama menyokong dan mengampu Anwar selaku Perdana Menteri dalam perlantikan Nurul Izzah itu?
Atau jika ketika ini bukan Rafizi yang memegang jawatan Timbalan Presiden PKR, siapakah lagi yang boleh diharapkan untuk bersuara mewakili pendirian majoriti rakyat?
Hakikatnya, mujurlah masih ada Rafizi yang tetap sama jiwa dan pendiriannya seperti sebelum ini.
Jika tidak, disebabkan ramai yang ternampak mula terseronok dengan kemilaunya kuasa sekarang ini, malah tidak lagi menyebut perkataan reformasi sebagaimana dulu-dulu, entahlah….masih ada atau tidak masa depan PKR dan PH pada PRU16 nanti jika berterusan begini?
Semoganya dengan suara Rafizi ini, dua nepotisme itu adalah yang terakhir berlaku dalam kerajaan perpaduan berjenama Madani ini.
Sekali lagi, mujurlah masih ada Rafizi…
(ShahbudinHusin 05/02/2023)

5

6

votes
Article Rating
Kongsikan artikel ini


ANWAR JEJAK KAKI SEMULA KE BANGUNAN UMNO, PASTI RAMAI YANG PEDIH HATI

Anwar Ibrahim akan menjejakkan kaki di ibu pejabat UMNO di WTCKL malam ini, 25 tahun selepas dipecat daripada parti itu pada 1998.
Perdana Menteri dijadual akan tiba pada jam 8.30 malam bagi mempengerusikan mesyuarat pertama Sekretariat Kerajaan Perpaduan, yang melibatkan wakil-wakil parti kerajaan.
Ketua Pemuda UMNO, Dr. Asyraf Wajdi Dusuki yang juga ketua sekretariat itu mengesahkan kepada

portal Malaysiakini
 bahawa Anwar akan hadir malam ini.
Ini adalah kali pertama Anwar hadir ke Bangunan UMNO selepas dipecat oleh Tun Mahathir Mohamad pada 1998 lalu.
Ketika itu, Anwar memegang jawatan Timbalan Presiden UMNO, Timbalan Perdana Menteri serta Menteri Kewangan.
Apa yang menarik, kembalinya Anwar ke Bangunan UMNO malam ini ialah dengan jawatan sebagai Perdana Menteri.
Dapat kembali sebagai Perdana Menteri ke Bangunan UMNO, sedangkan 24 tahun lalu dipecat ketika memegang jawatan Timbalan Perdana Menteri, bukan saja sesuatu yang menyentuh hati buat Anwar sendiri, malah juga UMNO dan PKR, sebuah parti yang lahir hasil pemecatan itu.
Tetapi, tentu saja ramai yang pedih hati menyaksikan Anwar kembali ke Bangunan UMNO malam ini, terutama Tun Mahathir yang telah memecatnya pada 1998 dahulu.
Selama 25 tahun, Tun Mahathir cuba menghalang Anwar daripada menjadi Perdana Menteri dan sebelum ini menjadikan beliau sebagai musuh utama UMNO dengan pelbagai rekayasa tuduhan, Anwar selain berjaya akhirnya memburu cita-citanya itu, bahkan memperolehi jawatan tersebut melalui kerjasama dengan UMNO.
Kemudian, malam ini hadir pula ke Bangunan UMNO, tempat di mana beliau dipecat suku abad yang lalu.
Mahu tak pedih hati Tun Mahathir melihatnya…silap-silap berdarah hidung sekali!
Selain Anwar, kehadiran DAP juga menjadi tumpuan memandangkan konflik lama parti itu dan UMNO sebelum ini.
Pejabat UMNO menjadi pejabat urusan sekretariat itu.
Sekretariat itu ditubuh bagi membincangkan perjalanan kerajaan dan langkah ke hadapan, termasuk kerjasama politik serta janji-janji manifesto parti-parti kerajaan.
Dalam perhimpunan agung UMNO sebelum ini, hanya wakil BN diundang atas alasan “ingin menyelesaikan perkara-perkara yang berkait dengan keputusan dalaman Umno dan BN”.
Bagaimanapun, ramai melihat tindakan itu dibuat supaya penyokong UMNO tidak terkejut dengan perubahan drastik hala tujunya yang membentuk kerajaan dengan musuh tradisi kali ini.
Sementara itu, pemimpin Pakatan Harapan (PH) akan bermesyuarat terlebih dahulu petang ini, sebelum bertemu parti-parti kerajaan lain malam nanti.
– ShahbudinHusin 07/02/2023.

4.7

7

votes
Article Rating
Kongsikan artikel ini


ISMAIL SABRI KECAM ZAHID HAMIDI

Naib Presiden Umno Ismail Sabri Yaakob melemparkan kritikan pedas terhadap kepimpinan parti berhubung apa yang dikatakannya sebagai pilih kasih dalam cara mereka melayannya ketika dilantik sebagai perdana menteri selama 16 bulan sebelum Pilihan Raya Umum ke-15 (PRU15) tahun lepas.
Dalam sindiran tajam yang dipercayai ditujukan kepada Presiden Ahmad Zahid Hamidi, Ismail membuat perbandingan terhadap perwakilan Umno dalam Kabinet yang dipimpinnya dengan yang ada sekarang diketuai oleh Anwar Ibrahim.
Beliau berkata semasa menerajui kerajaan campuran Barisan Nasional (BN), Perikatan Nasional (PN) dan GPS, menteri daripada Umno membentuk hampir separuh daripada Kabinet walaupun hanya mempunyai 38 ahli Parlimen ketika itu.
Sebaliknya, beliau berkata hanya enam slot Kabinet diberikan kepada Umno, termasuk timbalan perdana menteri, dalam kerajaan campuran sekarang.
“Dia kata inilah satu pencapaian yang besar kepada kita. Ada enam menteri Umno, termasuk satu timbalan perdana menteri. Sedangkan (di bawah) saya, 14 menteri Barisan Nasional (BN), termasuk perdana menteri.
“Dan hari ini, tak ada siapa kepimpinan Umno yang kritik kerajaan. Dulu saya dikritik begitu teruk. Tetapi hari ini, pemimpin parti lain disanjung begitu mulia.”
Beliau mempersoalkan sikap berdiam diri kepimpinan Umno walaupun kerajaan sedia ada melakukan sesuatu yang salah.
“Sekarang ini, dia punya lambung, kita tengoklah. Benda yang tak munasabah yang kadang-kadang dilakukan oleh kerajaan, dia orang (pemimpin Umno) yang mempertahankan.
“Saya menjangkakan saya yang dipertahankan, seperti kalau saya dikritik terlalu keras, mungkin mereka boleh jadi perisai kepada saya. Tetapi dulu, mereka yang turut sama untuk serang saya,” tambahnya.
Ismail mengenangkan bagaimana media digunakan oleh pemimpin Umno untuk menyerang rakan seperjuangan parti yang berkhidmat sebagai anggota Kabinet yang dipimpinnya.
“Saya ditekan oleh kepimpinan Umno sendiri, seperti saya bukan menteri Umno. Setiap apa yang berlaku, tekanan adalah terlalu kuat kepada saya.
“Saya boleh kata, kenapa tak gunakan saluran betul untuk beri arahan dan pandangan parti kepada saya, mesyuarat Majlis Kerja Tertinggi setiap bulan, beritahulah saya apa yang patut buat. Tak payahlah bantai saya dalam surat khabar. Di dalam media, secara terbuka (mereka) serang saya.”
Ismail dilantik sebagai perdana menteri pada Ogos 2021 rentetan pembelotan yang dirancang oleh Zahid dan bekas pemimpin Najib Razak hingga memaksa perdana menteri ketika itu Muhyiddin Yassin berundur.
Beliau kemudiannya berjaya mengatasi Anwar, calon Pakatan Harapan (PH) untuk perdana menteri, selepas mendapat sokongan daripada majoriti ahli Parlimen termasuk kira-kira 50 daripada PN dan 18 daripada GPS.
Namun, beberapa bulan berikutnya menyaksikan Ismail mendapat tekanan hebat daripada pemimpin Umno, terutama daripada presiden parti Zahid dan timbalannya Mohamad Hasan, yang mahu beliau membubarkan Parlimen tanpa berlengah-lengah untuk memihak kepada apa yang mereka anggap sebagai kembalinya populariti BN.
Selepas berbulan-bulan ditentang, Ismail akhirnya tunduk kepada tekanan apabila membubarkan Parlimen untuk memberi laluan kepada PRU15 pada November tahun lepas, berakhir dengan beliau menjadi perdana menteri paling singkat.
Ismail menyertai beberapa pemimpin Umno lain dalam menentang rancangan Zahid untuk menyokong Anwar sebagai perdana menteri.
Beliau juga antara pemimpin tertinggi Umno yang menentang tindakan Zahid baru-baru ini untuk membersihkan parti itu daripada beberapa pemimpin dan ahli yang berpendirian kritikal.
Dalam wawancara yang sama dengan Utusan Malaysia, Ismail meramalkan kekalahan Umno akan berulang pada pilihan raya negeri akan datang di Selangor, Negeri Sembilan, Pulau Pinang, Kedah, Kelantan dan Terengganu.
“Kita mungkin akan hadapi masalah yang sama, seperti di dalam PRU baru-baru ini, iaitu akhirnya ditolak oleh rakyat terutama golongan muda dan profesional kerana sikap (kita).
“Kalau dulu, waktu PRU, mereka tolak kita, tidak ada sebabnya mereka akan berubah pemikiran untuk tidak menolak kita pada PRN.”
Sumber –
https://www.malaysianow.com/my/news/2023/02/07/ismail-kritik-sikap-double-standard-kepimpinan-umno

0

0

votes
Article Rating
Kongsikan artikel ini


LEBIH BAIK KJ JADI CALON MB DI NS DAN AZMIN KEKAL DI SELANGOR, SETIDAK-TIDAKNYA AMALAN KEDEKUT DALAM PH TAK LAGI BERTERUSAN

Walaupun ditawarkan PN untuk bertanding di Selangor, seterusnya dinamakan sebagai calon Menteri Besar, Khairy Jamaluddin dilaporkan belum lagi membuat keputusan berhubung tawaran itu.
Dalam masa yang sama, Khairy atau KJ sendiri menyebut tentang minatnya untuk bertanding di Selangor setelah diketepikan daripada Rembau dan diletakkan bertanding di Sungai Buloh pada PRU15 lalu.
“Terdapat perbincangan dengan beberapa pihak dan terdapat juga perbincangan mengenai peranan,” katanya.
Beliau bagaimanapun tidak mendedahkan parti politik mana yang menawarkan jawatan itu, tetapi Pas menafikan mereka ada membuat apa-apa tawaran kepada KJ.
Sebelum ini, Azmin Ali disebut-sebut akan kembali dinamakan sebagai calon Menteri Besar Selangor pada PRN yang bakal diadakan tidak berapa lama lagi.
Begitu pun, Azmin dilaporkan tidak akan mempertahankan kerusi DUN Bukit Antarabangsa yang dipegangnya sekarang, sebaliknya akan bertanding di kawasan lain sama ada dalam Parlimen Sepang atau Hulu Langat.
Sekiranya KJ setuju bertanding atas tiket PN dan seterusnya diletakkan sebagai calon Menteri Besar, Azmin dikatakan sedia berlapang dada memberi laluan kepada bekas Menteri Kesihatan itu.
Antara sebabnya, Azmin sendiri dikatakan sedar, penonjolan nama KJ lebih memberi peluang baik kepada PN untuk merampas Selangor berbanding dirinya yang sudah pernah menjadi Menteri Besar di negeri itu sebelum ini.
Namun jika KJ tidak bertanding, sumber dalam Bersatu berkata, Azmin tetap mahu kembali sebagai Menteri Besar untuk menghidupkan kembali masa depan politiknya setelah kalah di Gombak pada PRU15 baru-baru ini.
Dalam enam PRN yang bakal diadakan sebelum Jun depan, selain Selangor, negeri lain yang menjadi sasaran untuk dirampas PN ialah Negeri Sembilan.
Kedua-dua negeri itu serta Pulau Pinang sedang ditadbir PH, manakala Kelantan, Terengganu dan Kedah memang sudah sedia ditadbir PN.
Kecuali Pulau Pinang, Selangor dan Negeri Sembilan adalah dua negeri yang lebih berpotensi untuk ditawan oleh PN jika kena gaya, betul strategi dan tepat persepsi yang dimainkan.
Pulau Pinang hampir pasti tidak tergugat dan dipercayai akan kekal digenggam DAP.
Bagi tujuan itu dan agar peluang PN tampak seimbang untuk menawan kedua-dua negeri tersebut, adalah lebih baik sebenarnya jika KJ diletakkan bertanding di Negeri Sembilan dan seterusnya dinamakan sebagai calon Menteri Besar bagi negeri itu.
Lagi pun, berbanding Selangor yang sudah ada calon Menteri Besar iaitu Azmin, PN Negeri Sembilan terlihat tidak ada calon Menteri Besar yang mampu memberi lebih cabaran.
Dengan demikian, disertai pengalaman sebagai Ahli Parlimen Rembau selama tiga penggal serta pernah memegang beberapa portfolio kementerian, KJ amat sesuai untuk dinamakan sebagai calon Menteri Besar Negeri Sembilan bagi PN.
Bermakna dengan itu, Azmin boleh kembali sebagai calon Menteri Besar Selangor semula.
Dengan KJ di Negeri Sembilan dan Azmin di Selangor, walaupun menang belum seratus peratus terjamin, tetapi menamakan kedua-duanya sebagai calon Menteri Besar pasti meletakkan PN mampu memberi saingan yang sengit kepada PH.
PH pula, dengan kedua-dua pemimpin itu diletakkan sebagai calon Menteri Besar, sekurang-kurangnya kenalah bekerja dengan lebih keras lagi untuk mempertahankan dua negeri itu dan tidaklah asyik dengan seruan agar pekerja parti mesti sanggup berkorban dan bekerja tanpa mengharapkan sebarang bayaran.
Dah jadi kerajaan – di negeri dan pusat pulak tu – takkan pekerja dan pejuang parti asyik-asyik disuruh bekerja secara pro bono saja?
Dulu sebelum jadi kerajaan bolehlah kami bekerja pro bono, kata seorang pemimpin akar umbi PKR Negeri Sembilan yang sedih melihat ada pemimpin atasan partinya sendiri yang seolah-olah berbangga kerana tidak berbelanja dan bersikap kedekut kepada pengikut sendiri
,
walaupun mereka kini sudah berjawatan menteri.
– ShahbudinHusin 08/02/2023.

5

1

vote
Article Rating
Kongsikan artikel ini


FITNAH MAKIN BERLELUASA, ANWAR MESTI SEGERA LANTIK PEMIMPIN TEGAS JADI PENGERUSI SKMM

Dari semasa ke semasa ada saja fitnah baru dilemparkan terhadap Perdana Menteri, Anwar Ibrahim dan ahli keluarganya sekarang ini.
Dalam waktu sejak beberapa hari yang lalu, sekurang-kurangnya ada tiga fitnah besar yang memudaratkan telah berlegar di media sosial.
Fitnah Satu – Anwar bersama beberapa Ahli Parlimen PKR menikmati hidangan sebagai tetamu di Qatar pada 2019, tetapi dikaitkan dengan makanan mewah yang digambarkan bertentangan dengan Menu Rahmah yang diperkenalkan kerajaan sendiri.
Fitnah Kedua – selepas Anwar bersolat Jumaat di Port Dickson minggu lalu dengan menaiki helikopter, ada fitnah berlegar menuduh pembelian helikopter itu dilakukan oleh beliau, walhal ia telah dibeli lama sebelum beliau mengangkat sumpah sebagai Perdana Menteri lagi.
Fitnah Ketiga, gambar lama Nurul Izzah dengan jet peribadi di belakangnya yang dikaitkan dengan keadaan semasa seolah-olah walaupun jawatannya sebagai penasihat kanan ekonomi dan kewangan kepada Perdana Menteri bersifat pro bono, tetapi beliau bebas menggunakan jet itu untuk ke mana-mana.
Daripada tiga fitnah tersebut, fitnah satu di atas telah pun diadukan kepada SKMM oleh Menteri Komunikasi dan Digital, Fahmi Fadzil sendiri agar diambil tindakan yang sewajarnya.
Lebih buruk lagi dalam fitnah itu, salah seorang yang dikaitkan, Abdul Rahman Yusof yang ada dalam gambar tersebut sudah pun meninggal dunia.
Ini bermakna, terkutuknya fitnah itu kerana mereka yang telah meninggal dunia pun dikaitkan dengan Menu Rahmah yang baru dilancarkan.
Begitu pun, sehingga ini belum terdengar sebarang berita ada di antara mereka yang memfitnah atau menyebarkan gambar tersebut telah diambil tindakan oleh SKMM.
Tak taulah kenapa begitu slow sekali SKMM bertindak, sedangkan menteri sendiri yang membuat aduan berkenaan dengan perkara itu?
Sampai bila keadaan ini harus berlaku dan lebih malang kerana sehingga sekarang, masih ramai lagi yang menyebarkan gambar fitnah satu tersebut di media sosial tanpa ada kebimbangan sedikit pun.
Berkenaan dua lagi fitnah itu, selain tiada permintaan daripada menteri agar tindakan diambil segera, SKMM juga tidak terlihat proaktif untuk menanganinya.
Bermakna, tidak menjadi ketakutan kepada sesiapa untuk menyebarkannya.
Jika fitnah yang disebut atau ditujukan secara langsung oleh pemimpin tertentu kepada Anwar boleh ditanganinya dengan beliau sendiri mengemukakan saman fitnah kepada mereka sebagaimana tindakan telah diambilnya kepada Presiden Bersatu Mahiaddin Md Yassin, Menteri Besar Kedah, Sanusi Md Nor, Pesuruhjaya Pas Perak, Razman Zakaria dan beberapa yang lain, tiga fitnah ini sebaliknya lebih sesuai untuk ditangani oleh SKMM melalui undang-undang yang mereka ada.
Ia kurang sesuai jika Anwar atau mereka yang terkait itu mengambil tindakan saman sivil kerana pencetusnya hanyalah netizen biasa yang tiada kedudukan dalam masyarakat.
Lagi pun bukankah SKMM itu antara peranannya ialah memantau dan mengambil tindakan terhadap penyebaran fitnah di alam maya?
Selain tiga fitnah tersebut, banyak lagi sebenarnya bentuk fitnah berkaitan Anwar dan kerajaan bertebaran di media sosial sekarang ini.
Pembenci Anwar dan kerajaan perpaduan ini, barangkali kerana ketiadaan modal baru untuk menanamkan bibir-bibit kebencian, hobinya sekarang ialah menyelongkor video, gambar dan peristiwa lama lalu mengaitkannya seolah-olah ia keadaan semasa yang sedang berlaku dalam negara.
Ini amatlah bahaya kepada masa depan negara kerana kebanyakan orang malas berfikir atau menyelidik, lalu dengan mudah menerimanya bulat-bulat begitu saja.
Dalam hal ini, sekali lagi ditekankan bahawa SKMM seharusnya lebih proaktif dan agresif bertindak terhadap fitnah-fitnah di media sosial itu.
Penyebar fitnah hendaklah diambil tindakan keras, sesuai dengan kerosakan kepada keharmonian dalam masyarakat melalui fitnah yang disebarkan itu.
Jika tindakan pantas dan keras dapat diambil, lambat laun ia pasti menimbulkan ketakutan kepada mereka untuk mengulanginya lagi kerana mereka terbabit terpaksa berhadapan dengan masalah telefon dirampas, penyiasatan, perbicaraan di mahkamah, kos peguam dan seterusnya denda atau penjara jika didapati bersalah.
Tetapi, jika tiada tindakan diambil, pemfitnah akan terus galak menyebarkan fitnah mereka tanpa ada rasa takut walau sedikit pun.
Pemfitnah ini mungkin tidak takut dengan dosa kerana ia sesuatu yang tidak nampak, namun kalau kena keluar duit poket RM10 ribu atau RM20 ribu setiap kali fitnah dilakukan, ia pasti lebih menakutkan mereka.
Untuk itu, kepada Perdana Menteri, jangan berlengah dan berterusan membiarkan keadaan ini berpanjangan.
Langkah pertama, Anwar harus segera melantik Pengerusi SKMM daripada kalangan mana-mana pemimpin dalam parti kerajaan yang ada keberanian, bersifat tegas serta berjiwa politik untuk melindungi dan memastikan kerajaan perpaduan ini kekal bertahan lebih lama lagi.
Jangan dibiarkan SKMM tanpa peneraju terlalu lama seperti sekarang ini.
Tindakan Fahmi Fadzil sendiri selaku menteri memberi arahan kepada SKMM untuk bertindak adalah tidak kena sebenarnya kerana arahan beliau itu sepatutnya dibuat secara dalaman kepada kepimpinan SKMM.
Tetapi, oleh kerana SKMM pun agaknya tiada sesiapa yang boleh diharapkan untuk diberi arahan dalaman itu, maka terpaksalah beliau mengeluarkan arahan secara terbuka.
Sudahlah begitu, macam tak dipedulikan pula arahannya itu.
Jika SKMM ada pengerusi, tak perlulah lagi menteri berbuat demikian kerana pengerusi sendiri harus lebih pantas bertindak dan dengan demikian, menteri boleh menumpu perhatian kepada perkara-perkara lain.
Anwar tiada pilihan lain sekarang melainkan kembali dari Thailand ini mesti mencari tokoh yang benar-benar berwibawa, berani dan tegas sebagai Pengerusi SKMM – SEGERA!!! –
ShahbudinHusin 09/02/2023.

5

4

votes
Article Rating
Kongsikan artikel ini


KETUA PAS PERAK AKHIRNYA MOHON MAAF KEPADA ANWAR

Ketua PAS Perak Razman Zakaria memohon maaf kepada Anwar Ibrahim hari ini kerana mendakwa Anwar membenarkan amalan LGBT, dalam ceramah pada kempen pilihan raya tahun lepas.
Permohonan maafnya dibuat di Mahkamah Tinggi di sini sebagai sebahagian daripada penghakiman persetujuan untuk menyelesaikan kes saman fitnah yang dikemukakan oleh Anwar terhadapnya.
Peguam Anwar, SN Nair berkata, anak guamnya bersetuju dengan penyelesaian itu sebagai tanda muhibah dan membiarkan perkara itu selesai “demi kepentingan semua pihak”.
“Apabila seorang individu menyesal (atas perbuatannya) dan memohon maaf dengan suci hati, seorang pemimpin yang baik budinya akan menerima permohonan maaf itu dan menarik balik saman,” kata Nair sambil menambah ,penyelesaian itu telah menyangkal tuduhan terhadap Anwar.
Saman itu difailkan pada 5 Dis berhubung dakwaan Razman bahawa Anwar berkata dalam ucapan kempennya beliau akan mempromosikan agenda LGBT, membenarkan perkahwinan sejenis dan menyokong agenda komunis, jika menjadi perdana menteri.
Anwar, yang juga pengerusi Pakatan Harapan dan presiden PKR, bertanding sebagai Ahli Parlimen Tambun pada PRU15 November tahun lepas.
Beliau menang dengan majoriti 3,736 undi, mengalahkan Ahmad Faizal Azumu daripada Bersatu dan dua calon lain. Anwar dilantik menjadi perdana menteri pada 24 Nov.
Razman ialah ADUN Gunong Semanggol dan ketua pembangkang di Perak.
Dalam saman yang difailkan di Mahkamah Tinggi Taiping itu, Anwar menuntut ganti rugi RM5 juta dan injunksi untuk menghalang Razman daripada membuat kenyataan lanjut berunsur fitnah terhadapnya.
Menurut pernyataan tuntutan, dakwaan Razman membayangkan bahawa Anwar telah menyalahgunakan kuasanya sebagai Ahli Parlimen, juga seorang penipu, pengkhianat, munafik dan bukan orang Islam yang baik.
Sumber –
https://www.freemalaysiatoday.com/category/bahasa/tempatan/2023/02/09/ketua-pas-perak-mohon-maaf-kepada-anwar-kes-dakwaan-lgbt-selesai/

5

1

vote
Article Rating
Kongsikan artikel ini


KSN CABAR KSU, KP PERKENAL INISIATIF SEPERTI MENU RAHMAH

Ketua Setiausaha Negara, Tan Sri Mohd Zuki Ali, mewajibkan setiap jabatan atau agensi kerajaan memperkenalkan sekurang-kurangnya satu inisiatif sebagai menyokong agenda Malaysia MADANI.
Bercakap menyampaikan amanat kepada ketua jabatan dan penjawat awam, beliau berkata, pendekatan itu disarankan rentetan sambutan meluas rakyat terhadap pengenalan program Menu Rahmah oleh Kementerian Perdagangan Dalam Negeri dan Kos Sara Hidup (KPDN), baru-baru ini.
Dengan inisiatif sebegitu, beliau berkata, ia satu pendekatan yang baik bersifat ‘touchpoint’ kerana berjaya menyentuh nurani rakyat secara langsung.
“Bila bercakap mengenai Malaysia MADANI atau hasrat kerajaan atau Perdana Menteri, saya melihat contoh paling bagus dan boleh dijadikan contoh ialah Menu Rahmah, yang cukup popular di media massa.
“Rahmah ini kita boleh tengok, orang boleh rasa (dapat manfaat) terus. Jadi, Menu Rahmah ini satu contoh bagaimana ia berjaya dilaksanakan.
“Saya berharap setiap kementerian ada sekurang-kurangnya satu inisiatif. Justeru, saya mencabar KSU (Ketua Setiausaha), KP (Ketua Pengarah) untuk perkenalkan satu inisiatif daripada jabatan.
“Ini selari dengan KPI (petunjuk prestasi utama) yang kita janjikan. Setiap menteri telah diberikan kementerian dan diberikan KPI masing-masing.

“Saya minta, saya mewajibkan KSU, KP cadang kepada saya, kepada kerajaan, inisiatif bagi menyokong agenda Malaysia MADANI,” katanya ketika berucap di Auditorium Jabatan Perkhidmatan Awam (JPA), di sini, hari ini.
Mohd Zuki dalam ucapannya turut menekankan soal kerjasama dan kesungguhan penjawat awam untuk menjayakan agenda kerajaan.
Tegasnya, penjawat awam perlu menyambut baik setiap agenda diperkenalkan kerajaan, selain tidak membiarkan Perdana Menteri dilihat seperti bekerja ‘berseorangan’.
“Tidak ada gunanya kalau Perdana Menteri sahaja yang bersungguh-sungguh memperkenalkan konsep MADANI ini, namun pada peringkat pelaksanaannya tidak disambut baik oleh kita semua sebagai penjawat awam,” katanya.
Beliau juga sempat memberi teguran kepada kementerian dan agensi kerajaan yang berkerja secara silo (bersendirian) sehingga rakyat gagal merasai perkhidmatan diberikan.
Memberikan contoh laman web kementerian yang tiada hubung jalin dengan kementerian lain, beliau berkata, cara itu perlu diubah dan menjadikan fungsi serta peranannya lebih menyeluruh.
“Konsep online (dalam talian) tidak lagi dirasai oleh rakyat sebab dalam konteks rakyat Malaysia ini, bila sebut online mereka nampak satu perkara iaitu WhatApps, Facebook.
“Sekarang kalau nak beli, dia akan pergi ke (aplikasi) Shopee. Itu onlinenye dan itu hasrat rakyat sebenarnya dan apa rakyat hendak.
“Bila sebut online, tekan sahaja dalam PC (komputer) ataupun android (telefon pintar) ia akan keluar semua peranan dan perkhidmatan agensi. Itu yang (kerajaan) tidak ada sekarang ini.
“Sebabnya, kita masing-masing bergerak secara silo. Agensi kita bukan tidak ada tetapi kalau nak pergi laman web Kementerian Pendidikan (KPM), ia hanya untuk KPM. Tidak ada link (pautan) dengan kementerian dan agensi lain,” katanya.
Sumber –
https://www.bharian.com.my/berita/nasional/2023/02/1061812/ksn-cabar-ksu-kp-perkenal-satu-inisiatif-seperti-menu-rahmah

5

1

vote
Article Rating
Kongsikan artikel ini


PENCERAHAN MENTERI TENTANG BEBERAPA KEKELIRUAN BERKAITAN PELEKAT ‘ROAD TAX’

Selepas pengumuman saya pagi tadi bahawa pelekat “road tax” tidak lagi diwajibkan untuk dipaparkan di cermin kenderaan, saya tahu ramai yang ada pelbagai persoalan. Saya akan memberikan pencerahan kepada soalan-soalan yang sering ditanya;
1) Adakah wajib untuk download apps “MyJPJ”?
Tidak. Ia adalah salah satu opsyen sahaja untuk mendapat salinan digital untuk road tax dan lesen memandu.
2) Kalau tak dapat download apps MyJPJ sekarang dan tak dapat tunjuk digital road tax, adakah saya akan disaman?
Tidak. Pihak penguatkuasa boleh mengesahkan status road tax dan lesen melalui sistem dalam gadget penguatkuasaan.
3) Adakah road tax dan lesen memandu masih perlu dibayar selepas tempoh sah tamat?
Ya. Perlu dibayar. Hanya sticker tak perlu ditampal.
4) Kalau warga emas yang tak ada smart phone dan kawasan yang tak ada internet, macam mana?
Jangan bimbang, digital format bukan diwajibkan. Masih boleh dapatkan sticker road tax dan lesen fizikal dari JPJ sekiranya perlu.
5) Kalau kereta bukan dipandu oleh pemilik, macam mana tunjukkan digital road tax?
Senang sahaja, digital road tax boleh dicetak dalam kertas dan simpan dalam kereta. Namun, kalau tak dapat tunjuk bukti pun, bukan satu kesalahan…pihak penguatkuasa akan check butiran dalam gadget mereka.
6) Mengapa saya tak dapat login MyJPJ sejak pagi tadi?
Seperti mana-mana sistem yang baru, sudah tentu ramai orang ingin mendaftar pada masa yang sama. Trafik yang sangat tinggi.
Saya tahu ada banyak lagi persoalan oleh orang ramai. Kita akan cuba memberi penerangan yang sejelas-jelasnya.
Saya sedar dalam apa sahaja proses perubahan, ia akan mengambil masa untuk disesuaikan. Ada pihak yang tidak akan setuju dengan perubahan tersebut.
Saya menghormati semua pandangan dan cuba menguruskan perubahan sebaik mungkin
Saya bersama pasukan saya di MOT dan JPJ akan cuba memperbaiki sebarang kelemahan yang timbul dalam proses perubahan ini.
Sama-sama kita menuju ke arah yang lebih baik.
Terima kasih!
ANTHONY LOKE
Menteri Pengangkutan.

5

4

votes
Article Rating
Kongsikan artikel ini


ANWAR PRESIDEN UMNO?

Susulan Anwar Ibrahim akhirnya dengan penuh bergaya menjejakkan kaki ke Bangunan UMNO buat pertama kali setelah 25 tahun dipecat serta dihalau daripada parti itu, ramai yang bertanya, malah mula membuat spekulasi, apa bakal terjadi selepas ini?
Rata-rata tidak percaya kedatangan Anwar itu ke Bangunan UMNO baru-baru ini semata-mata untuk mempengerusikan mesyuarat pertama Seketariat Kerajaan Perpaduan, tetapi merasakan ada maksud lebih dalam daripada itu.
Spekulasi yang berlegar bahkan sampai ke peringkat ada yang bertanya, apakah Anwar akan kembali ke pangkuan UMNO dan bakal menjadi Presiden parti itu?
Menelusuri perjalanan politik Anwar selama ini, harus diakui beliau memang seorang yang tidak pernah diam daripada berstrategi.
Ketika dalam penjara pun beliau merancang pelbagai strategi, inikan pula setelah duduk sebagai Perdana Menteri.
Secara umumnya, selain untuk mempengerusikan mesyuarat Seketariat Kerajaan Perpaduan, setujunya Anwar dengan mesyuarat itu diadakan di Bangunan UMNO bukanlah secara kebetulan atau disebabkan tiada pilihan premis yang lain.
Tetapi sebagai Perdana Menteri yang suatu ketika dahulu pernah dipecat daripada UMNO, selain untuk menunjukkan hubungan dan penerimaan parti itu terhadapnya, kesediaan Anwar merendah diri hadir ke Bangunan UMNO, disertai sekali lagi merendah diri dengan sedia sekadar menjadi makmum solat maghrib yang diimamkan Dr Asyraf Wajdi Dusuki, beliau dengan sendirinya terlihat amat mengkagumkan.
Sebagai Perdana Menteri, jika mahu memilih untuk bersikap ego, Anwar boleh saja meminta mesyuarat Seketariat Kerajaan Perpaduan itu diadakan di Putrajaya atau di mana-mana tempat lain yang bersesuaian kerana ia adalah urusan berkaitan kerajaan.
Tambahan lagi, DAP yang barangkali masih janggal untuk memijak Pejabat UMNO turut sama hadir dalam mesyuarat itu.
Begitu juga, sebagai pemimpin gerakan Islam yang memang biasa menjadi imam solat sejak dulu lagi, tiada masalah dan tidak bersalah jika Anwar memilih unuk menjadi imam solat maghrib di Bangunan UMNO itu.
Namun, kerana jiwa besar dan sebahagian adab menghormati tuan rumah, memilih menjadi makmum adalah lambang pekerti dirinya yang terpuji.
Apa pun, kunjungan Anwar ke Bangunan UMNO buat pertama kali ini, disertai ramai ahli UMNO sendiri teruja dan mengambil kesempatan bergambar dengannya, spekulasi mengenai kehadiran beliau itu dan hubungan PKR dengan UMNO terus menjadi bualan di sana sini sampailah sekarang.
Tambahan lagi, berdasarkan situasi pasca PRU15 lalu, PKR dan UMNO sebenarnya bukan saja saling memerlukan untuk menubuhkan kerajaan, malah juga untuk masa depan kedua-dua parti itu.
Berdasarkan keputusan PRU15 lalu, PKR dan Anwar dilihat amat memerlukan UMNO untuk menjamin Presiden PKR itu kekal lebih lama sebagai Perdana Menteri, manakala UMNO pula memerlukan PKR dan PH untuk berkongsi sokongan bukan Melayu dan agar terus berada dalam kerajaan di sebalik sokongan Melayu makin merosot yang diterimanya.
Untuk itu, pilihan untuk Anwar menjadi Presiden UMNO selepas ini adalah pertimbangan yang rasional, matang serta sihat demi masa depan kedua-dua parti ke arah kestabilan negara yang menyeluruh.
Pun begitu, untuk menjadi Presiden UMNO, Anwar mestilah terlebih dahulu kena membawa PKR bergabung dengan UMNO sebagai sebuah parti yang lebih besar.
Oleh kerana PKR sebuah parti berbilang kaum dan UMNO berteraskan Melayu, penggabungan kedua-dua parti itu memerlukan UMNO dijenamakan daripada United Malays Nasional Organisation kepada United Malaysians Nasional Organisation.
Walaupun UMNO berteraskan Melayu tetapi menukarnya kepada pelbagai kaum tidak sepatutnya menjadi masalah kerana selepas penggabungan dengan PKR itu masih meletakkan pemimpin Melayu sebagai dominan dan peneraju utama dalam kepimpinannya.
Ia tiada beza seperti mana UMNO sejak sekian lama telah memasarkan BN yang pelbagai kaum kepada pengundi ketika PRU yang melambangkan ia adalah parti yang tidak lari daripada jiwa Malaysia yang berbagai kaum serta agama.
Mustahaknya, bunyi dan sebutannya tetap UMNO.
Malah dengan tiga kaum utama berada dalam sebuah parti bernama UMNO yang diberi jenama baru itu lebih melambangkan keikhlasan sejati dalam merukunkan hubungan kaum di negara ini berbanding amalan dalam BN selama ini.
Yang penting, apabila PKR dan UMNO bergabung dengan Anwar sebagai Presiden dan Zahid Hamidi sebagai Timbalan Presiden, parti itu bukan saja bertambah besar dan kukuh untuk mendepani cabaran masa depan, bahkan kembali menerajui kerajaan bersekali dengan jawatan Perdana Menteri dan Timbalan Perdana Menteri secara sendirinya juga menjadi milik parti itu sebagaimana tradisinya sejak merdeka lagi.
Tidakkah ia suatu kebanggaan buat UMNO?
Terciptanya sejarah bila mana Anwar menjejakkan kaki ke pejabat UMNO baru-baru ini setelah 25 tahun berlalu barangkali suatu permulaan kepada terbukanya satu lagi sejarah baru buat parti itu.
– ShahbudinHusin 11/02/2023.

5

1

vote
Article Rating
Kongsikan artikel ini


TUN M KELUAR PARTI UNTUK MUDAHKAN MUKHRIZ BAWA PEJUANG BEKERJASAMA DENGAN ANWAR?

Dalam satu perkembangan yang agak mengejutkan semalam, Tun Mahathir Mohamad bersama 12 pengikutnya mengumumkan keluar daripada Pejuang, parti yang diasaskannya sendiri yang kini diterajui anaknya, Mukhriz Mahathir.
Antara yang turut keluar parti ialah Timbalan Presiden, Marzuki Yahya dan beberapa ahli Majlis Eksekutif Pusat (MEP) parti itu.
Sebelum ini, Tun Mahathir sudah pun mengumumkan pengundurannya sebagai Pengerusi Pejuang.
Alasan keputusan itu kerana tidak setuju dengan keputusan Pejuang keluar daripada Gerakan Tanah Air.
Daripada satu sudut, tindakan Tun Mahathir ini dengan sendirinya memperlihatkan sikapnya yang sering bermasalah dengan ramai orang sejak dulu lagi.
Daripada PM1 Tunku Abdul Rahman Putra Alhaj hinggalah kepada PMX, Anwar Ibrahim, semuanya Tun Mahathir bermasalah dengan mereka.
Kini, sehingga dengan parti yang dipimpin oleh anak kesayangannya sendiri pun beliau nampaknya ada masalah juga kesudahannya.
Akhirnya, dengan siapa sebenarnya yang Tun Mahathir benar-benar secocok dan tidak bermasalah?
Daripada maklumat yang diterima, keputusan Tun Mahathir itu adalah disebabkan tidak setuju dengan keinginan anaknya, Mukhriz untuk membawa Pejuang berbaik dan bekerjasama dengan PH.
Sementara PH dan Anwar memang merupakan musuh kepada Tun Mahathir, tetapi selepas PRU15, Mukhriz melihat Anwar dan PH adalah pihak yang paling berpotensi untuk beliau berteduh bagi meneruskan laluan politiknya.
Ia tentunya kerana PH kini adalah kerajaan di perringkat pusat dan Anwar merupakan Perdana Menteri, walaupun pada awal 2022 lalu, Mukhriz pernah menyifatkan masa untuk Anwar sudah berlalu dan tidak sesuai lagi dipertaruhkan sebagai calon Perdana Menteri.
Ketika itu, beliau juga berkata, sudah sampai masanya bagi PH mencari calon Perdana Menteri yang baru.
Namun, dengan Anwar berjaya menjadi Perdana Menteri dan agar masa depannya tidak terkubur berikutan kalah teruk pada PRU15 baru-baru ini, Mukhriz kini sanggup menelan kembali kata-katanya itu dan ingin membawa Pejuang bekerjasama dengan PH.
Sandaran utama Mukhriz untuk membawa Pejuang bekerjasama dan bernaung di bawah PH ialah kedudukan parti itu yang mempunyai dua Adun di Kedah ketika ini – dirinya sendiri sebagai Adun Jitra dan Setiausaha Agung Pejuang, Amiruddin Hamzah sebagai Adun Anak Bukit.
Dengan kedudukan itu, melalui kerjasama dan bantuan PH, Pejuang berharap mereka dapat terus bertanding dan lebih berpeluang mengekalkan kedua-dua kerusi tersebut dalam PRN Kedah tidak lama lagi.
Bertanding bersendirian, sebagaimana dalam PRU15 lalu, Pejuang sedar harapan yang ada hanyalah mencatat rekod hilang deposit sekali lagi.
Disebabkan itulah, Mukhriz lebih ghairah mahu membawa Pejuang bekerjasama dengan PH, walaupun beliau sedar, bapanya tidak sebulu dengan Anwar.
Soalnya, apakah Anwar dan PH sedia bekerjasama dengan Pejuang?
Dalam ini, keputusan Tun Mahathir keluar daripada Pejuang tidak mustahil adalah sebagai pengorbanan untuk memisahkan dirinya daripada parti tersebut supaya Anwar dan PH tiada masalah lagi untuk bekerjasama dengan anaknya itu.
Berbanding jika Tun Mahathir masih ada bersama Pejuang, tentulah sukar untuk Anwar dan PH bekerjasama dengannya.
Sekurang-kurangnya jika Pejuang dapat bekerjasama dengan PH, lebih-lebih lagi jika Mukhriz mampu kekal lagi sebagai Adun Jitra dalam PRN Kedah, hayat politiknya bekas MB Kedah itu tidaklah terkubur begitu saja.
PRU16 akan datang pun beliau boleh bertanding sekali lagi bersama dan bekerjasama dengan PH.
Hakikatnya, nampak macam bapa berbalah dengan anak sendiri, sebenarnya inilah tanda ayah yang ada rasa kasih sejati.
– ShahbudinHusin 11/02/2023.

4

3

votes
Article Rating
Kongsikan artikel ini


SAYA DAH LAMA KATA, LEBIH ELOK JIKA NURUL IZZAH SENDIRI BERUNDUR DIRI

Naib Presiden PKR, Nurul Izzah Anwar akhirnya mengalah juga terhadap pelbagai kritikan atas perlantikan dirinya sebagai penasihat kanan ekonomi dan kewangan kepada Perdana Menteri.
Katanya, bermula hari ini beliau tidak lagi berkhidmat sebagai penasihat kanan ekonomi dan kewangan kepada bapanya, Anwar Ibrahim.
Nurul Izzah dalam satu kenyataan berkata, ini berikutan beliau menerima pelawaan untuk menyertai Sekretariat Jawatankuasa Penasihat Menteri Kewangan bagi membantu usaha memperkukuh ekonomi negara yang dipengerusikan Mohd Hassan Merican.
“Pengerusi Jawatankuasa Penasihat kepada Menteri Kewangan, Mohd Hassan Marican, telah mengundang saya menyertai Sekretariat Jawatankuasa Penasihat bagi membantu usaha mereka dalam memperkukuh ekonomi negara dan rakyat.
“Saya dengan rendah diri menerima pelawaan dan tanggungjawab tersebut.
“Dengan peranan baru itu, saya tidak lagi berkhidmat sebagai penasihat kanan ekonomi dan kewangan kepada Perdana Menteri.
“Saya amat menghargai setiap peluang untuk menyumbang kepada negara demi melakar masa depan yang lebih baik untuk Malaysia,” katanya lagi.
Nurul Izzah turut menzahirkan setinggi-tinggi penghargaan atas setiap sokongan yang diberikan, baik daripada orang ramai mahupun seluruh pasukan perkhidmatan awam dan komuniti kerajaan sepanjang keberadaannya memegang jawatan sebagai penasihat kanan kepada Perdana Menteri itu.
Hmmmmm…..
Menerima pelawaan Mohd Hassan menyertai Seketariat Jawatankuasa Penasihat kepada Menteri Kewangan barangkali hanya sebagai alasan atas pengunduran Nurul Izzah sebagai penasihat kanan kepada bapanya yang mengundang kritikan ramai sebaik ia diketahui ramai sebelum ini.
Rata-rata orangramai, kecuali pembodek dan pengampu, tidak dapat menerima perlantikan itu kerana ia merupakan suatu amalan nepotisme yang terang lagi nyata, walaupun Anwar cuba mempertahankan perlantikan itu dengan alasan anaknya tidak menerima sebarang gaji dan elaun atas jawatan tersebut.
Meskipun dipertahankan dengan alasan tersebut, secara umumnya rakyat tidak dapat menerima perlantikan itu kerana konflik kepentingan tetap berlaku walau tidak dibayar gaji, selain membuka pintu fitnah dengan sengaja.
Blog ini sendiri beberapa kali menulis tentang perkara itu, malah pernah menyarankan agak Nurul Izzah mengundur diri sebagai langkah menyelamatkan keadaan serta nama baik bapanya.
Artikel berkaitan di sini –
https://shahbudindotcom.net/2023/01/30/apa-kata-jika-nurul-izzah-sukarela-mengundurkan-diri.html
Agaknya, setelah berfikir panjang dan demi menjaga nama baik bapanya, Nurul Izzah sedar juga akhirnya kesan buruk daripada perlantikan dirinya itu.
Jika tiada perlantikan anaknya itu, Anwar tentu saja tidak menerima kritikan dan kecaman yang terbuka daripada orang ramai.
Ia adalah kesilapan yang tidak seharusnya Anwar lakukan dalam tempoh belum sampai 100 hari menduduki jawatan Perdana Menteri.
Walaupun pengunduran itu agak terlambat, ia bagaimanapun tetap lebih baik daripada tidak berusaha langsung memperbaiki keadaan.
Semoga kesilapan tersebut yang kini telah diperbetulkan dengan Nurul Izzah sendiri mengundur diri adalah suatu yang berguna untuk Anwar pelajari dalam menempuh hari-hari mendatangnya yang masih panjang serta banyak lagi cabaran sebagai Perdana Menteri.
Menjadi pemimpin, terutama Perdana Menteri, selain menunaikan janji, sama pentingnya ialah tidak lupa dengan apa yang pernah diperjuangkan dan kita sendiri mengecamnya selama ini.
Rakyat sentiasa memerhati, walaupun kadangkala dengan kuasa yang dimiliki, pemimpin selalu sangat terbuai dan lupa diri. –
 ShahbudinHusin 12/02/2023.

4.3

3

votes
Article Rating
Kongsikan artikel ini


DARIPADA SHAHRIZAT, SERIBU KALI LEBIH BAIK AZALINA

Entah kenapa, tiba-tiba saja nama Shahruzat Jalil ditonjolkan semula untuk memimpin Wanita UMNO bagi menggantikan ketua sedia ada, Noraini Ahmad.
Sementara ramai yang bersedia melihatnya bertanding semula sebagai laluan memimpin pergerakan itu, tidak kurang pula yang mendesak agar Noraini mengundurkan diri.
Maksudnya, mereka mahu Shahrizat menang percuma saja.
Ehh..ehh…banyak cantik?
Kenapa Shahrizat cuba ditonjolkan semula, apakah ini menunjukkan Wanita UMNO tiada pemimpin lain yang berkelayakan?
Tidak sedarkan Wanita UMNO bahawa Shahrizat yang berundur sebaik UMNO hilang kuasa pada 2018 lalu bukanlah pemimpin yang bagus sangat, malah terbeban dengan isu lembu NFC yang menjadi salah satu sebab UMNO jadi kebencian ramai ketika itu?
Kenapalah pemimpin sebegitu mahu diangkat semula?
Lagi pula, membawa kembali Shahrizat yang sudah berundur untuk memimpin semula Wanita UMNO adalah langkah ke belakang yang tidak langsung menunjukkan suatu pembaharuan.
Tidak bolehkah ditonjolkan daripada kalangan barisan kepimpinan Wanita UMNO sendiri jika benar Noraini tidak begitu berdaya dan mahu ditukar?
Mengapa mesti dikorek daripada tong kitar semula?
Setakat ini pemimpin kitar semula yang tidak dipertikai dan diterima ramai hanyalah Tun Mahathir Mohamad ketika beliau dinamakan semula sebagai calon Perdana Menteri bagi tujuan menyingkirkan Najib Razak pada 2018 dahulu.
Adakah Wanita UMNO berasakan Shahrizat setanding dengan kehebatan dan keupayaan Tun Mahathir?
Dalam hal ini, jika pun dalam barisan kepimpinan Wanita UMNO tiada yang dirasakan cukup menonjol untuk diangkat bagi berlawan dengan Noraini bagi memimpin pergerakan itu, kenapa tidak ditonjolkan saja Azalina Othman Said, Menteri di Jabatan Perdana Menteri sekarang ini?
Beliau bukan saja hebat sebagai menteri dalam kemampuan berhujah dengan Setiausaha Agung Pas, Takiyuddin Hasan di Parlimen pada Disember lalu, malah pernah cemerlang ketika mengetuai Pergerakan Puteri UMNO sebelum ini.
Daripada Shahrizat, seribu kali Azalina lebih baik lagi.
Noraini bukan lagi menteri dan Shahrizat pula menteri pencen, setidak-tidaknya dengan Azalina yang masih berjawatan menteri, Wanita UMNO lebih mudah untuk diperkasakan jika berada di bawah kepimpinannya.
– ShahbudinHusin 13/02/2023.

4.8

5

votes
Article Rating
Kongsikan artikel ini


JIKA NURUL IZZAH DILANTIK JAGA PTPTN ATAU TVET MISALNYA, SIAPA PUN TAK AKAN BISING

Apakah Nurul Izzah tidak boleh langsung beroleh kedudukan dalam kerajaan selagi ayahnya, Anwar Ibrahim memegang jawatan Perdana Menteri?
Pertanyaan ini banyak ditimbulkan berikutan walaupun Nurul Izzah telah mengundur diri sebagai penasihat kanan ekonomi dan kewangan kepada Perdana Menteri untuk hanya berperanan dalam Sekretariat Jawatankuasa Penasihat Menteri Kewangan bagi membantu usaha memperkukuh ekonomi negara yang dipengerusikan Mohd Hassan Merican, pertikaian terhadap kedudukan beliau masih tetap kedengaran.
Mereka terus mempertikaikannya kerana menganggap kedudukannya dalam seketariat itu masih sesuatu yang tidak wajar kerana Menteri Kewangan tetap bapanya.
Selagi seketariat itu bertanggungjawab kepada bapanya sendiri, walaupun seketariat dipengerusikan oleh Mohd Hasan Merican, kaitan Nurul Izzah dengan amalan nepotisme tidak banyak bezanya, demikian kata mereka yang tidak berpuas hati itu.
Dalam hal ini, apakah Nurul Izzah tidak boleh langsung memegang apa-apa jawatan selagi bapanya adalah Perdana Menteri, sedangkan beliau adalah seorang pemimpin kanan dalam PKR dan memainkan peranan penting bukan saja pada PRU15 lalu, bahkan sejak penubuhan PKR lagi?
Atau apakah ada jawatan lain yang sesuai buat Nurul Izzah?
Dengan kedudukan Nurul Izzah sebagai Naib Presiden PKR, selain tidak sedikit sumbangannya kepada parti itu, baik ketika PRU15 lalu, sewaktu Anwar berada di dalam penjara atau sejak PKR ditubuhkan, mengenepikannya begitu saja memang sesuatu yang tidak wajar.
Tambahan lagi, beliau juga dilihat sebagai aset masa depan PKR dan ramai pula tidak teragak-agak meletakkannya sebagai bakal Perdana Menteri wanita pertama bagi Malaysia suatu hari nanti.
Atas premis itu, memberinya latihan dan pengalaman dalam pentadbiran kerajaan adalah suatu keperluan.
Silapnya dalam hal ini ialah Anwar terus melantik anaknya itu untuk berada di Pejabat Perdana Menteri sebagai penasihat kanan kepada bapanya sendiri selaku Perdana Menteri.
Walaupun cuba dihujahkan bahawa jawatan itu bersifat pro bono iaitu tidak menerima gaji, tetapi sebagaimana matlamat tidak menghalalkan cara, pro bono juga tidak membuatkan nepotisme jadi suci.
Dengan bersetuju Nurul Izzah berundur diri, ini bermakna Anwar sendiri akhirnya sedar kesilapan melantik anaknya itu tidak sepatutnya berlaku.
Mujurlah cepat kesilapan disedari, jika tidak, sidang Parlimen yang sedang berlangsung sekarang pasti panas dengan soalan-soalan berapi berkenaan dengannya.
Sebagai pemimpin kanan PKR sendiri, walaupun bapanya adalah Perdana Menteri, Nurul Izzah sebenarnya ada hak untuk sama-sama berperanan dan menyumbang untuk negara selepas parti meraih kemenangan.
Yang tidak kena ialah jika beliau dilantik memegang sesuatu jawatan yang terletak secara langsung di bawah ketiak bapanya sendiri.
Ini kerana ia akan mendedahkan kepada konflik kepentingan dan memungkinkan berlakunya banyak perkara lain yang tidak sihat apabia bapa dan anak sendiri berada dalam pejabat yang sama.
Jika Nurul Izzah dilantik sebagai Pengerusi PTPTN atau mengetuai Jawatankuasa Pemerkasaan Pendidikan Teknikal dan Latihan Vokasional atau TVET misalnya, pasti tidak ada sesiapa yang bising mengenai perlantikan itu.
Perlantikan Nurul Izzah bagi dua jawatan tersebut selain boleh diasingkan daripada amalan nepotime, ia juga menunjukkan bagaimana Anwar benar-benar serius untuk meletakkan keupayaan anaknya itu dalam hal yang berkaitan pembangunan generasi muda negara ini.
Lebih daripada itu, andai kata Nurul Izzah tidak kalah di Permatang Pauh baru-baru ini, dengan pengalaman, kelayakan dan kedudukannya sebagai Naib Presiden PKR, kiranya Perdana Menteri melantiknya sebagai salah seorang menteri kabinet pun tentu ramai yang turut mengalu-alukannya.
Oleh kerana PTPTN dan TVET masih lagi kosong penerajunya, Anwar harus mempertimbangkannya jika ingin menutup terus kaitan Nurul Izzah dengan amalan nepotisme melalui kedudukannya dalam Seketariat Jawatankuasa Penasihat Menteri Kewangan sekarang ini.
Saya sendiri akan menjadi yang pertama menyokong perlantikan itu, tidak lagi menentangnya sebagaimana ketika Nurul Izzah dilantik sebagai penasihat kanan sebelum ini. –
ShahbudinHusin 14/02/2023.

3.7

3

votes
Article Rating
Kongsikan artikel ini


UMK UNIVERSITI AWAM PERTAMA PERKENAL MENU RAHMAH

Universiti Malaysia Kelantan (UMK) menjadi institusi pengajian tinggi awam (IPTA) pertama di negara ini yang memperkenalkan Menu Rahmah.
Dengan harga RM4.90, mahasiswa boleh menikmati hidangan nasi putih, pelbagai lauk pilihan, sayuran dan segelas air sirap.
Pelajar Ijazah Pengajian Warisan, Muhammad Adam Ya’acob, 23, berkata, dia dan rakan-rakan menyambut baik Menu Rahmah yang diperkenalkan oleh pihak kerajaan dan universiti.
“Dengan cara ini dapat meringankan beban pelajar sepanjang pengajian.
“Walaupun bergelar pelajar, kami sudah berdepan dengan kos sara hidup yang tinggi, sehingga ada dalam kalangan rakan-rakan yang mengikat perut serta mencatu makanan,” katanya ketika ditemui di Kafeteria UMK Bachok sempena pengenalan Menu Rahmah, pada Isnin.
Hadir sama meninjau suasana makan tengah hari tersebut ialah Naib Canselor UMK, Profesor Datuk Dr Razli Che Razak.
Bagi pelajar Ijazah Seni Bina Landskap, Mohd Izham Zahari Abdullah, 23, kebiasaannya dia membelanjakan sekitar RM8 hingga RM10 setiap hari untuk makan tengah hari.
“Tetapi apabila ada Menu Rahmah, separuh duit belanja dapat dijimatkan. Alhamdulillah, ia bukan sahaja menggembirakan saya tetapi dapat meringankan beban mak ayah yang menanggung pengajian saya,” katanya.
Sementara itu, Razli memberitahu, pihaknya menyambut baik usaha yang dilakukan oleh pengurusan kafeteria universiti tersebut.
Ujarnya, sebagai tanda sokongan UMK mengurangkan kadar sewa kepada pengendali kafeteria berkenaan.
“Kita berharap pengusaha kafeteria di dua lagi kampus UMK di Pengkalan Chepa dan Jeli dapat menyokong inisiatif yang diperkenalkan oleh kerajaan ini,” katanya.
Sumber –
https://go.sinar.la/3K78rXY

0

0

votes
Article Rating
Kongsikan artikel ini


BERSATU AMBIL DANA KONTRAKTOR, MUHYIDDIN AKAN DIPANGGIL SPRM

Presiden Bersatu, Muhyiddin Yassin dijangka dipanggil Suruhanjaya Pencegahan Rasuah Malaysia (SPRM) sebagai sebahagian siasatan ke atas dana parti itu, lapor New Straits Times.
Sumber dipetik akhbar itu berkata, bekas perdana menteri itu akan memberi keterangan berhubung RM300 juta yang didakwa diterima Bersatu sebagai dana politik daripada kontraktor diberikan projek ketika pentadbirannya.
Menurut sumber itu, dua akaun bank Bersatu dengan baki keseluruhan RM40 juta dibekukan SPRM dan beberapa pemimpin Bersatu, termasuk bendahari agungnya sudah dipanggil untuk memberi keterangan.
Katanya, hampir semua penderma yang menyumbang ke akaun parti itu adalah kontraktor yang diberikan kontrak kerajaan ketika Muhyiddin menjadi perdana menteri dari Mac 2020 hingga Ogos 2021.
Ketua Pesuruhjaya SPRM, Azam Baki pada 1 Feb lalu berkata, akaun Bersatu dibekukan agensi itu bulan lalu.
Difahamkan, akaun itu dibekukan berhubung siasatan penyelewengan dana berbilion ringgit untuk pakej rangsangan Covid-19.
Muhyiddin sebelum ini menafikan kerajaan pimpinannya menyeleweng RM92.5 bilion dan beliau yakin SPRM akan membersihkan namanya daripada sebarang salah laku.
Beliau tidak menolak kemungkinan dakwaan terhadap Bersatu itu “direka” kerajaan supaya tindakan undang-undang boleh diambil terhadap parti itu dan melemahkannya menjelang pilihan raya di enam negeri tahun ini.
Sumber –
https://www.freemalaysiatoday.com/category/bahasa/tempatan/2023/02/14/sprm-akan-panggil-muhyiddin-berkait-dana-bersatu-menurut-laporan/

5

1

vote
Article Rating
Kongsikan artikel ini


USAHA ANWAR PERANGI RASUAH UNTUK BERSIHKAN NEGARA, BUKAN KERANA DENDAM ATAU MENGANIAYA

Baik Mahiaddin Md Yasin atau sesiapa saja yang sedang disiasat SPRM atas kemungkinan melakukan rasuah, salah guna kuasa atau mencuri wang negara, tak usah gelabah atau gundah gulana.
Jika tiada kesalahan dilakukan, tiada apa yang perlu mereka takutkan.
Ketika disiasat oleh pihak berkuasa, baik mengenai projek yang dikaitkan dengan anak menantu atau dakwaan penerima dana daripada kontraktor yang dimasukkan ke dalam akaun bank Bersatu, berilah jawapan yang tulus, jujur dan berdasarkan fakta yang sebenar.
Tak usahlah cuba mengaitkannya dengan kononnya ia fitnah kepada PN dan andaian disebabkan ketakutan PH berdepan enam PRN yang bakal berlangsung tidak lama lagi.
Semua itu bukan saja tiada kaitan, malah tidak munasabah sama sekali.
Mereka-reka tuduhan adalah merbahaya kepada PH sendiri kerana ia boleh mengundang simpati rakyat kepada PN.
Lantaran itu, jika tiada asas yang kukuh, tidak mungkin Perdana Menteri, Anwar Ibrahim sedia membenarkan perkara itu berlaku.
Sudah tentu, siasatan yang dijalankan kerana ada asas, selain ada adun telah diterima.
Lagi pula, apa kaitan kemenangan dalam PRN dengan kedudukan kerajaan pusat yang ditadbir Anwar?
Hakikatnya, dengan sokongan mantap parti-parti yang membentuk kerajaan perpaduan, siapa pun yang menang di enam PRN itu nanti tidak menjejaskan kedudukan Anwar sebagai Perdana Menteri.
Begitu juga dengan siasatan yang dilaporkan telah dijalankan terhadap seorang bekas Menteri Kewangan yang didakwa memiliki kekayaan luar biasa di luar negara berdasarkan maklumat Pandora Papers yang bocor tidak lama sebelum ini.
Semua itu juga bukan bersifat dendam atau bertujuan menganiaya orang berkenaan, mereka pun tidak perlu bimbang atau takut jika tiada kesalahan telah dilakukan.
Sebagaimana sering disebut ketika belum berkuasa dan kemudian diulang banyak kali setelah menjadi Perdana Menteri, keseriusan Anwar dalam memerangi rasuah dengan memulakan siasatan terhadap beberapa kes yang sedang berjalan sekarang adalah bukti beliau sedang menunaikan janji-janjinya.
Tidakkah kita mahu seorang pemimpin itu sentiasa berpegang pada janji?
Anwar hanya ingin membersihkan negara ini daripada rasuah, ketirisan, rompakan dan pencurian kerana negara terbukti telah kerugian berbilion ringgit melalui amalan tersebut sejak puluhan tahun dulu lagi.
Dengan rasuah dan ketirisan dapat dikawal, ia bukan saja dapat menyelamatkan harta negara, bahkan faedah akan melimpah kepada rakyat akhirnya.
Sebagai rakyat di mana selama ini mereka menyaksikan asal bergelar pemimpin saja, mesti seseorang itu dan keluarganya jadi kaya raya dalam sekelip mata, semua ini adalah petanda paling nyata berleluasanya amalan rasuah dan salah guna kuasa.
Tiada pilihan lain demi masa depan anak cucu kita melainkan kita mesti menyokong usaha murni Anwar dalam memerangi rasuah ini.
– ShahbudinHusin 15/02/2023.

4.1

15

votes
Article Rating
Kongsikan artikel ini


BIARKAN PN JADI PEMBANGKANG SELAMA-LAMANYA!!

Belum pun sampai tiga bulan jadi pembangkang, PN yang ditunjangi Bersatu dan Pas ternampak begitu galak mencari salah Anwar Ibrahim dan kerajaan perpaduan yang dipimpinnya.
Macam-macam yang mereka pertikai, termasuk juga perkara-perkara yang tidak masuk akal sama sekali.
Kelakar dan geli hati pun ada melihat gelagat mereka sekarang ini lantaran mereka pernah berada dalam kerajaan selama 33 bulan sebelum ini.
Tetapi, apa yang telah mereka lakukan?
Lupakah mereka akan prestasi buruk PN ketika jadi kerajaan?
Apa kehebatan yang Mahiaddin Md Yasin lakukan selama jadi Perdana Menteri, selain takut membuka Parlimen dan bangga dengan perlaksanaan darurat demi untuk kekal lama berkuasa?
Menteri-menteri Bersatu sendiri, apa peranan mereka yang boleh dibanggakan selama berada dalam kerajaan?
Begitu juga dengan Pas, apa sumbangan dan peranan mereka dalam kerajaan sepanjang 33 bulan itu?
Kenapa baru sekarang sibuk menyalahkan kerajaan, walhal ketika berada dalam kerajaan, mereka sendiri tidak berbuat apa-apa yang bermanfaat untuk rakyat dan negara?
Mana janji-janji yang pernah dikumandangkan ketika belum jadi kerajaan sebelum ini?
Kenapa hanya setelah tidak lagi jadi kerajaan, baru hendak bising itu dan ini?
Apa yang PN lakukan sekarang, setelah berada di kedudukan sebagai pembangkang, tidak lain hanyalah untuk membuktikan mereka masih relevan untuk mentadbir semula negara ini.
Dalam hal ini, rakyat dan pengundi jangan lupa, PN sudah pun diberi peluang menjadi kerajaan selama 33 bulan, walaupun hanya melalui tebuk atap.
Hakikatnya, melalui peluang tersebut, PN telah terbukti gagal mentadbir negara di mana Mahiaddin sehingga ini kekal dalam rekod sebagai Perdana Menteri yang mempunyai prestasi paling buruk sekali sejak negara merdeka.
Apakah kita mahu sejarah buruk berulang kembali dengan Mahiaddin sekali lagi memegang jawatan Perdana Menteri?
Mahukah juga kita melihat muncul kembali duta yang hanya makan gaji buta?
Oleh itu, rakyat jangan sesekali terpedaya dengan mainan dan silap mata PN ini.
Mereka tidak sesuai dan tidak layak sama sekali jadi kerajaan, tempoh 33 bulan sebelum ini telah membuktikan hakikat itu.
Berbanding kerajaan perpaduan yang belum berusia 100 hari ini, rakyat sendiri mula nampak perubahan dan arah tujunya.
Contohnya, usaha Anwar memerangi rasuah dan mengelakkan ketirisan dengan Bersatu sendiri terpalit dalam siasatan dan pembekuan akaun bank, ia adalah bukti ada kedurjanaan telah berlaku ketika PN menjadi kerajaan.
Selepas ini dipercayai lebih banyak lagi pembongkaran akan didedahkan.
Biarkan PN terus bising kerana mereka memang hanya layak dan benar-benar berfungsi ketika jadi pembangkang saja.
Ketika jadi kerajaan, mereka diam dan langsung tak berbuat apa-apa, tetapi mula bising bila jadi pembangkang.
Biarlah politik negara ini meriah dan Parlimen jadi macam zoo dengan PN terus kekal jadi pembangkang buat selama-lamanya.
Malapetaka 33 bulan tak usah dijemput menjelma semula.
– ShahbudinHusin 16/02/2023.

5

6

votes
Article Rating
Kongsikan artikel ini


MENJAWAB HUJAH2 SERONG BERKAITAN MALAYSIA MADANI

Oleh: Shahbudin Embun
Saya telah dihujani dengan komen komen negatif oleh pengamal medsos yang telah mengkritik saya terhadap beberapa kenyataan saya yang dirakam dan dimuat dalam media social terutama instagram oleh pemilik yang saya tidak kenal berkaitan Kerajaan MADANI pimpinan YAB PM Dato Seri Anwar Ibrahim.
Saya mempetahankan hujahan saya di dalam instgram tersebut yang tidak diedit dan semalam saya berkesempatan seharian berada di Library di sebuah Kolej dan saya membaca beberapa kitab kitab lama termasuk Kitab Karangan Imam Ghazali dan Allahyarham Karamullah Prof Tan Sri Dr Haron Din(Ilmuan terkemuka kelahiran kampong kami Bohor Mali Perlis) .
Jika saya nak tulis panjang apa yang saya dapat hadam berkaitan isu MADANI ini tapi saya hanya nak jawab soalan dari nitizen yang bertanya beberapa soalan pada saya.
Sila ikuti soalan dan jawapan saya mengulas bukan secara *off the cuff* tetapi saya ambil dari kitab kitab yang saya sempat mentelaahnya.
Selepas kalian baca dan terpulanglah pada kalian untuk mengkritik saya tetapi pohon berhemah sedikit sebagai adab Bangsa kita.
Terima kasih.
Soalan?
1. *Pihak pembangkang hari ini riuh dalam Dewan Rakyat mengatakan kedudukan islam akan terancam oleh gagasan Malaysa Madani yang diperkenalkan oleh YAB PMX kerana ideanya dicedok dari sistem Sakularisan Libralisma dan prularisma?
Dan soalan no 2
2. *Presidan PAS TGHA juga mengatakan konsep Malaysia Madani yang diperkenalkan oleh DSAI adalah percubaan untuk menipu RAKYAT?*
*Jawapan pada 1 dan 2*
Kata asal ‘MADANI ‘ diambil dari MADINAH , Selama gagasan MALAYSIA MADANI berteraskan Kerajaan Islam Madinah yang diasaskan oleh Nabi saw, maka ia bukan datang dari mana2 isme yg wujud di dunia ini.
2) الْمَدَنِيَّةُ الْحَدِيثَةُ : الْحَضَارَةُ وَالْعُمْرَانُ وَكُلُّ الْمُخْتَرَعَاتِ التِّكْنُولُوجِيَّةِ
الْمُجْتَمَعُ الْمَدَنِيُّ : أَي الْمُجْتَمَعُ الَّذِي تَكَوَّنَتْ مُؤَسَّسَاتُهُ وَجَمْعِيَّاتُهُ الْحَضَرِيَّةُ
Menurut definisi (Mujtama’ Madani / Masyarakat Madani ) ialah Sebuah Masyarakat yang asas dan persatuan nya terkandung makna Kemajuan Sebuah Tamaddun.
Jadi, Gagasan ini tidak menyalahi/menyimpang dari Islam & Sunnah, kerana dia tidak melibatkan sebarang pindaan terhadap hukum Syariat yg syumul/lengkap dan prinsip Akidah Ahli Sunnah wal Jamaah.
Ia adalah satu reformasi roh dan sikap untuk membangun & memperkukuh sesebuah Masyarakat dan Negara.
3. *Mereka juga mengatakan YAB DSAI seolah olah telah membawa satu pahaman baharu yg begitu jelas menyimpang dari ajar islam dan sunah NABI?
Jawapan
Menipu atau tidak itu dapat dilihat dari hasil kerja buat Kerajaan setelah beberapa tahun. Namun pengumuman PMX ini, menunjukkan bahawa PMX telah:-
– Bersedia untuk menggalas tugas sebagai PM.
– Mempunyai Wawasan, matlamat untuk dituju bagi menghasilkan sebuah negara yang Maju Lagi Islamik.
– Tahu apa nak buat, bukan sekadar bidan terjun atau bersaksi pada nasib. Umpama waris yang mahu bangun rumah warisan yang usang kepada sebuah rumah yang maju lagi MADANI..
Jadi, tahu mana nak buang yang lapuk, hapus anai2 perosak, mana yang masih elok boleh dikekalkan disamping persiapkan model rumah terbaik dari arkitek, jurutera terbaik. Jadilah Rumah Warisan MADANI.. begitulah sebuah Negara.
– PMX telah melalui sejarah dan tribulasi perjuangan yang panjang dan penuh cabaran(panca roba). Sedari umur belia lagi, beliau sudah ada roh perjuangan untuk melihat & merubah sesuatu yg tidak kena dalam Negara ini. Bukan bila jadi PM baru nak fikir.
Roh Islam itulah yang akan menjadi momentum kekuatan jiwanya untuk membangun & memperkasa segala yang dirancang. Sebab itu, kita yakin dgn gagasan nya dan bukan sekadar retorik & omong kosong !
4. *Adakah tuduhan ini bagi menutup perhatian rakyat disebabkan mereka sedang disiasat SPRM dalam kes rasuah dan penyalahan gunaan kuasa zaman pemerintahan 33 bulan?*
Jawapan
Ya, kerana mereka sedang kepanasan dengan pelbagai rasuah dan penyalahgunaan kuasa serta pengkhianatan.
Oleh
Shahbudin Embun
Penganalisis Politik
Jalan Putra PWTC.

5

5

votes
Article Rating
Kongsikan artikel ini


BERITA GEMBIRA UNTUK WANITA, ANWAR PANTAS BUAT KERJA

Jemaah Menteri bersetuju dengan cadangan pindaan Perlembagaan Persekutuan bagi membolehkan anak yang dilahirkan di luar negara kepada wanita Malaysia mendapat kewarganegaraan.
Pindaan itu dijangka dibentangkan dalam sidang Dewan Rakyat semasa selepas memenuhi keperluan undang-undang, kata Menteri Dalam Negeri Saifuddin Nasution Ismail dan Menteri Undang-undang dan Reformasi Institusi Azalina Othman Said dalam kenyataan bersama.
“Kesan daripada keputusan hari ini adalah anak yang lahir di luar negara sebelum atau selepas Hari Malaysia yang mana sekurang-kurangnya seorang daripada ibu bapanya adalah warganegara Malaysia berhak mendapat kewarganegaraan melalui kuat kuasa undang-undang menurut Fasal (1) Perkara 14 Perlembagaan Persekutuan,” kata mereka.
Bulan lepas, Azalina berkata, memo Jemaah Menteri yang mencadangkan pindaan Perlembagaan bagi membolehkan ibu mewariskan kewarganegaraan kepada anak yang dilahirkan di luar negara akan diserahkan tidak lama lagi.
Dalam kenyataan mereka, Saifuddin dan Azalina berkata, cadangan pindaan Perlembagaan itu adalah untuk menggantikan perkataan “bapanya” dalam Bahagian I dan Bahagian II Jadual Kedua dengan perkataan “sekurang-kurangnya seorang daripada ibu bapanya”.
“(Ini) bagi membolehkan ibu warganegara Malaysia mendapat hak seadilnya menurut Perlembagaan Persekutuan,” kata mereka.
Mereka berkata, pindaan lain berkaitan kewarganegaraan akan dikaji dengan lebih terperinci oleh jawatankuasa yang ditubuhkan bawah Kementerian Dalam Negeri (KDN) dan akan dibentangkan kepada Jemaah Menteri setelah cadangan pindaan dimuktamadkan, dengan mengambil kira libat urus dengan semua pihak berkepentingan.
“Perkara ini sejajar dengan komitmen kerajaan perpaduan untuk mengiktiraf kesamarataan wanita dan lelaki, menyingkirkan diskriminasi terhadap wanita di Malaysia,” kata mereka.
Tambah mereka, pindaan tersebut bertujuan “mengatasi kelemahan peruntukan kewarganegaraan yang timbul, menyelesaikan lambakan kes tertunggak bagi wanita terkesan yang memohon kewarganegaraan anak mereka melalui pendaftaran yang mengambil masa terlalu lama dan
 tidak munasabah”.
Selain itu, pindaan tersebut diharapkan dapat memberikan tafsiran yang jelas dan mengelakkan tafsiran berbeza dari mahkamah.
Ogos lepas, Mahkamah Rayuan memutuskan bahawa anak yang dilahirkan di luar negara kepada wanita Malaysia tidak berhak mendapat kerakyatan automatik kerana Perlembagaan hanya memperuntukkan kewarganegaraan melalui bapa.
Dalam penghakiman 2-1 yang memihak kepada kerajaan, mahkamah memutuskan bahawa anak yang dilahirkan di luar negara kepada wanita Malaysia boleh dinafikan kewarganegaraan kerana perkataan “bapa” dalam Perkara 14(1)(b) Perlembagaan Persekutuan dan peruntukan berkaitannya dalam Jadual Kedua adalah “jelas dan tidak taksa”, dan tidak boleh ditafsirkan untuk merangkumi ibu.
Keputusan itu membatalkan keputusan Mahkamah Tinggi Kuala Lumpur pada September 2021 bahawa kerajaan mesti memberikan kewarganegaraan kepada anak yang dilahirkan di luar negara kepada wanita Malaysia kerana perkataan “bapa” dalam Jadual Kedua perlembagaan mesti bermakna dan merangkumi ibu.
Dalam membenarkan beberapa relief pengisytiharan yang diminta oleh NGO dan enam ibu bahawa peruntukan tertentu mengenai kewarganegaraan dalam Perlembagaan bersifat diskriminasi, hakim Akhtar Tahir berpendapat, ibu berhak untuk memberikan kewarganegaraan melalui kuat kuasa undang-undang dalam semua proses, sama seperti bapa.
Sumber –
https://www.freemalaysiatoday.com/category/bahasa/tempatan/2023/02/18/jemaah-menteri-setuju-pindaan-perlembagaan-beri-kerakyatan-anak-lahir-luar-negara/

0

0

votes
Article Rating
Kongsikan artikel ini


SAYA CUMA DISOAL SIASAT SPRM UNTUK BANTU SIASATAN, BUKAN SUSPEK – MUHYIDDIN

Selepas disoal siasat oleh SPRM, bekas perdana menteri Muhyiddin Yassin mempertahan bahawa dia tidak bersalah dalam isu melibatkan program Jana Wibawa untuk kontraktor bumiputera ketika pentadbirannya.
Muhyiddin menjelaskan dia dipanggil badan antirasuah itu bagi membantu siasatan sebagai saksi dan bukannya suspek.
Dia juga menegaskan pegawai penyiasat SPRM tidak menyoalnya berhubung dakwaan Perdana Menteri Anwar Ibrahim bahawa pentadbirannya sebelum ini menyalahgunakan berbilion ringgit.
“Tak ada dengan RM600 billion langsung tak tanya saya. RM530 billion atau 86 bilion atau 4.5 billion,” katanya dalam sidang media selepas melancarkan kempen derma darah di Mid Valley Megamall di Kuala Lumpur pagi ini.
Muhyiddin berkata dia dipanggil untuk memberi kenyataan khusus mengenai Jana Wibawa.

“Jana Wibawa ialah projek yang diusahakan MOF yang dicadangkan oleh menteri kewangan Tengku Zafrul waktu itu. Saya setuju, waktu Covid-19, antara paling teruk terkesan ialah kontraktor.

“Peraturan ini dihadkan kepada MOF yang ada kuasa menentu dan memilih ialah Menteri kewangan atau kementerian yang terlibat dalam projek yang beri pertimbangan, memperhalusi, sama ada layak atau tidak.
“Saya tanya adakah saya suspek. Dia (pegawai SPRM) kata bukan suspek. Suspek maknanya mungkin saya akan dituduh. Cuma saya diminta bantu jelaskan hal yang saya jelaskan tadi,” katanya.
Pengerusi Perikatan Nasional (PN) itu mendedahkan dia mendengar bahawa SPRM akan memanggil Zafrul untuk membantu siasatan berhubung projek Jana Wibawa.
“Itu terpulang kepada mereka untuk mendapatkan penjelasan daripadanya (Zafrul).”
Rabu lalu, Timbalan Perdana Menteri Ahmad Zahid Hamidi mengumumkan bahawa kelulusan bagi projek pembangunan luar bandar bernilai RM5.7 bilion di bawah program Jana Wibawa telah dihentikan sementara sehingga prosedur perolehan dan perbelanjaan yang ditetapkan oleh Perbendaharaan dipatuhi.
Zahid berkata, Kementerian Kewangan yang turut diketuai Anwar mahu menyemak sama ada mereka dianugerahkan projek itu mengikut proses perolehan dan keperluan tadbir urus.
Semalam, SPRM merekodkan kenyataan Muhyiddin berhubung siasatan ke atas akaun bank Bersatu yang telah dibekukan.
Selain Muhyiddin, beberapa pemimpin kanan Bersatu lain juga pernah disoal siasat SPRM sebelum ini.
Dalam sidang media hari ini, Muhyiddin menegaskan bahawa SPRM menyoalnya semata-mata berhubung projek Jana Wibawa menunjukkan bahawa dakwaan Anwar terhadapnya bertujuan untuk mencemarkan nama baiknya.
Justeru, katanya, dia sedang mempertimbangkan tindakan undang-undang selanjutnya untuk menangkis dakwaan yang dilemparkan terhadapnya.
“Kita dah minta peguam kita teliti. Tak berhenti-henti fitnah terhadap saya. Saya ini dah 50 tahun dalam kerajaan, tiada kes tuduhan rasuah kepada saya. Tiada salah guna kuasa.
“Saya ikut undang-undang. Saya nak tegaskan saya pegang teguh pada keluhuran undang-undang tapi mereka tak yakin. Mereka golongkan saya macam golongan perompak yang lain. I’m not (Saya bukan),” katanya.
Awal bulan ini, Malaysiakini melaporkan bahawa SPRM telah membekukan dua akaun bank Bersatu untuk membantu siasatan di bawah Akta Pencegahan Pengubahan Wang Haram dan Pencegahan Pembiayaan Keganasan. Kedua-dua akaun itu dilaporkan mengandungi kira-kira RM40 juta.
Sumber SPRM mendakwa pembekuan akaun itu atas dakwaan Bersatu menerima sumbangan berjumlah kira-kira RM300 juta daripada kira-kira 10 kontraktor yang menerima pelbagai projek ketika parti itu mentadbir kerajaan.
Muhyiddin, yang juga presiden Bersatu, telah menafikan pertuduhan itu dan berkata bahawa dia akan menulis surat kepada SPRM meminta akaun itu tidak dibekukan kerana ia menjejaskan operasi parti, seperti membayar gaji kakitangan dan sewa pejabat.
Sumber –
https://m.malaysiakini.com/news/655550

5

1

vote
Article Rating
Kongsikan artikel ini


TERKINI: SPRM SAHKAN MUHYIDDIN ADALAH SUSPEK, BUKAN BANTU SIASATAN

Suruhanjaya Pencegahan Rasuah Malaysia (SPRM) hari ini mengesahkan bekas Perdana Menteri, Tan Sri Muhyiddin Yassin antara suspek yang disiasat bagi projek Jana Wibawa.
Sumber SPRM berkata, dalam siasatan SPRM, Muhyiddin adalah suspek siasatan ketika beliau dipanggil memberi keterangan di SPRM.
Menurut sumber, selaku suspek,

Muhyiddin
tidak sepatutnya memberi ulasan berunsur spekulasi kerana perkara itu boleh mengganggu siasatan SPRM.

Ketika ini, siasatan juga sedang dijalankan terhadap beberapa individu termasuk bekas Menteri Kewangan,

Tengku Datuk Seri Zafrul Tengku Abdul Aziz
.
“Tengku Zafrul juga akan dipanggil untuk memberi keterangan dalam masa terdekat,” kata sumber itu hari ini.
Semalam Muhyiddin yang juga Pengerusi Perikatan Nasional (PN), memaklumkan SPRM memanggil beliau untuk memberi kenyataan, bukan sebagai suspek dalam projek Jana Wibawa.
Menurutnya, beliau memberikan kerjasama yang baik ketika memberi kenyataan dan SPRM juga menjalankan tugas mereka dengan baik.
Begitupun, beliau menegaskan pasukan peguamnya sedang meneliti tindakan undang-undang terhadap beberapa tuduhan yang dilemparkan kepadanya.
Muhyiddin dilaporkan berkata, keterangan diberi adalah berkait penganugerahan kepada kontraktor dipilih bawah projek berkenaan, yang didakwa pihak tertentu bahawa berkemungkinan wujud tatacara perolehan tidak mengikut peraturan ditetapkan.
Sumber –
https://www.bharian.com.my/amp/berita/nasional/2023/02/1066212/sprm-sahkan-muhyiddin-antara-suspek-siasatan-jana-wibawa

4.8

5

votes
Article Rating
Kongsikan artikel ini


APA STATUS TENGKU ZAFRUL DALAM SIASATAN SPRM, SUSPEK ATAU SAKSI?

Selepas bekas Perdana Menteri, Mahiaddin Md Yasin disiasat SPRM berhubung projek Jana Wibawa, siasatan selepas ini adalah kepada bekas Menteri Kewangan, Tengku Zafrul Tengku Abdul Aziz.
SPRM semalam mengesahkan mereka akan memanggil Tengku Zafrul dalam waktu terdekat ini.
Dalam waktu yang sama jugq semalam, SPRM turut nengesahkan Mahiaddin adalah suspek yang disiasat bagi projek Jana Wibawa itu.
Kenyataan SPRM melalui sumber yang tidak dinamakan itu sekaligus menolak kenyataan Mahiaddin sebelum itu yang mengatakan beliau beliau hanya dipanggil untuk membantu siasatan.
Jana Wibawa ialah pemberian projek secara runding terus yang diusahakan Kementerian Kewangan yang dicadangkan oleh Menteri Kewangan ketika itu, Tengku Zafrul bagi tujuan membantu kontraktor yang terkesan teruk akibat Covid19.
Sebelum PRU15 lalu, sebaik Tengku Zafrul dilantik sebagai Bendahari BN Selangor, Presiden UMNO, Ahmad Zahid Hamidi ada mengungkapkan kata-kata lebih kurang “Tengku Zafrul akan membawa banyak gula untuk parti menghadapi PRU akan datang.”
Bagaimanapun, beliau kalah di Kuala Selangor pada PRU15 lalu, tetapi terus dikekalkan dalam kabinet Anwar Ibrahim sebagai Menteri Perdagangan Antarabangsa dan Industri.
Berhubung siasatan SPRM itu, Tengku Zafrul dilaporkan sedia memberi kerjasama penuh dalam siasatan yang dijalankan oleh badan penguatkuasa anti rasuah itu.
Katanya, beliau akan memberikan kerjasama penuh dan tiada apa yang hendak disembunyikannya.
Persoalannya di sini, oleh kerana ketika era Mahiaddin menjadi Perdana Menteri, Tengku Zafrul adalah Menteri Kewangan dan Jana Wibawa itu sendiri di bawah kendaliannya, beliau akan disiasat sebagai apa?
Sebagai suspek juga macam Mahiaddin atau sebagai saksi untuk pendakwaan terhadap Mahiaddin?
– ShahbudinHusin 20/02/2023.

5

2

votes
Article Rating
Kongsikan artikel ini


PENDAKWAAN KERANA KESALAHAN MEMANG ADA PADA WAN SAIFUL, BUKAN DISEBABKAN ZAHID HAMIDI JADI DALANG ATAU ANWAR SEORANG PENDENDAM

Dalam reaksi awalnya berhubung pertuduhan rasuah RM6.9 juta terhadap Ketua Penerangan Bersatu, Wan Saiful Wan Jan berkaitan projek Jana Wibawa, Presiden Bersatu Mahiaddin Md Yasin menuduh Presiden UMNO, Ahmad Zahid Hamidi sebagai dalang di sebaliknya.
Katanya, beliau percaya, pendakwaan kes mahkamah terhadap Wan Saiful itu didalangi Zahid Hamidi yang bertujuan untuk melemahkan partinya.
Katanya, sebelum ini terdapat kenyataan-kenyataan yang dibuat oleh Zahid Hamidi seolah-olah menjadi bentuk percubaan untuk menuduh Bersatu sebagai puak “kluster mahkamah”.
“Selepas ini akan ada kluster baru mahkamah juga. Jadi itu merupakan satu perkara yang dah awal-awal ‘pre-attempt’.
“Jadi apa yang berlaku adalah perkara yang saya fikir (sudah) dirancang dan terancang,” katanya kepada pemberita di pekarangan Kompleks Mahkamah Kuala Lumpur.
Muhyiddin seterusnya berkata dalang itu diusahakan antara BN dan PH yang tidak senang dengan sokongan rakyat terhadap PN yang semakin kuat pada PRU15 lalu.
Atas sebab itu, katanya, pendakwaan Wan Saiful pada hari ini adalah pendakwaan terpilih dan parti itu sudah menjadi sasaran untuk dilemahkan.
Beberapa pemimpin PN yang lain kemudiannya secara berduyun-duyun juga menyifatkan pendakwaan terhadap Wan Saiful adalah suatu bentuk pendakwan terpilih terhadap blok pembangkang.
Mereka berkata, ia menunjukkan Anwar mempunyai sifat pendendam terhadap PN.
Malah Wan Saiful sendiri menyifatkan pendakwaan terhadapnya adalah suatu bentuk pendakwaan terpilih.
Katanya, mereka melakukan pendakwaan terpilih itu bertujuan mengalih perhatian terhadap kegagalan kerajaan perpaduan mentadbir negara.
Hoi…hoi ya hoi…
Atas apa alasan sekali pun cubaan untuk membela Wan Saiful, baik ia dikatakan didalangi Zahid Hamidi, pendakwaan terpilih, dendam Anwar atau apa saja, satu hakikat yang semua orang harus sedar ialah ada kesalahan atau perlanggaran undang-undang telah dilakukan oleh Ketua Penerangan Bersatu itu.
Siapa suruh dia minta dan ambil rasuah sebanyak RM6.9 juta daripada seorang tauke Cina yang dibantunya untuk mendapatkan projek Jana Wibawa itu?
Ehhh…bukankah Jana Wibawa adalah singkatan perkataan – Program Jana Ekonomi Pemerkasaan Kontraktor Bumiputera Berwibawa – tapi bagaimana tauke syarikat yang berurusan dan memberinya wang rasuah RM6.9 juta untuk projek “Central Spine Road: Sertik Ke Persimpangan Lebuhraya Pantai Timur” itu bernama Lian Tan Chuan?
Tidakkah ini suatu pengkhianatan kepada agenda ekonomi Bumiputera?
Kemudian, kenapa wang rasuah itu dimasukkan ke dalam akuan bank milik syarikat peribadinya sendiri?
Perkara pokok yang perlu difahami di sini, jika Wan Saiful tidak meminta dan tidak menerima wang RM6.9 juta itu dan tidak pula memasukkannya ke dalam akaun syarikatnya sendiri, sudah tentu mustahil sesuatu tindakan dapat diambil terhadapnya.
Bolehkah direka-reka tuduhan jika kesalahan tidak dilakukan oleh Wan Wan Saiful sendiri?
Bolehkah ia dikata pendakwaan terpilih, kerana dendam Anwar kepada PN atau didalangi Zahid Hamidi, sedangkan Wan Saiful sendiri didapati oleh SPRM telah melakukan kesalahan?
Bukankah jika SPRM tidak mendakwa Wan Saiful, sedangkan ada kesalahan telah dikesan dilakukannya, maka itulah sebenarnya dinamakan pendakwaan terpilih?
Untuk itu, kepada Mahiaddin dan lain-lain pemimpin PN, sebelum cuba mencari helah dengan menyalahkan orang lain sebagai dalang, dendam atau pendakwaan terpilih, lebih baik “hempuk” dulu Wan Saiful atas perbuatannya itu. –
ShahbudinHusin 21/02/2023.

4.1

9

votes
Article Rating
Kongsikan artikel ini